qundao/data-zh-poetry huggingface dataset:
監樂堂
作者：王灼
朝代：宋

隆然新堂，治所中間。
江嶺環匝，州瘠以寒。
吾氓蚩蚩，吏有奪欺。
侯登新堂，來輯來綏。
新堂隆然，侯遠近望。
力紓吾氓，俾獲其仰。
瘠吾與食，寒吾與纊。
導爾嬉娛，廢爾悽悵。
堂富眾產，左右後前。
沼魴嶼鳥，春棠夏蓮。
莫莫者葛，蔭五畝餘。
爾動爾植，其寧爾居。
侯讌新堂，賓僚接席。
觀者牆立，垂髫戴白。
歌鐘既合，手之舞之。
祝侯壽考，與江嶺期。
答伯秋
作者：王灼
朝代：宋

足为春游茧，头因午醉科。神交尝恨少，诗债敢嫌多。几日登庐阜，他年梦苧罗。故应三峡外，渔艇老烟波。刍荛传吉语，诏旨缓追科。疲俗今当复，诸公众所多。谁能齐卓茂，我亦怖阎罗。种德无馀事，流光付逝波。半生沉俗学，中路堕严科。白眼遭非类，黄泉愧阿多。无勋封柱国，有志捽何罗。慎勿相料理，因风又起波。
答伯秋·其一
作者：王灼
朝代：宋

足为春游茧，头因午醉科。
神交尝恨少，诗债敢嫌多。
几日登庐阜，他年梦苎罗。
故应三峡外，渔艇老烟波。
答伯秋·其一
作者：王灼
朝代：宋
体裁：五言律诗

足为春游茧，头因午醉科。神交尝恨少，诗债敢嫌多。几日登庐阜，他年梦苧罗。故应三峡外，渔艇老烟波。
答伯秋·其一
作者：王灼
朝代：宋

足爲春遊繭，頭因午醉科。
神交嘗恨少，詩債敢嫌多。
幾日登廬阜，他年夢苧羅。
故應三峽外，漁艇老煙波。
答伯秋·其三
作者：王灼
朝代：宋
体裁：五言律诗

半生沉俗学，中路堕严科。白眼遭非类，黄泉愧阿多。无勋封柱国，有志捽何罗。慎勿相料理，因风又起波。
答伯秋·其三
作者：王灼
朝代：宋

半生沉俗學，中路墮嚴科。
白眼遭非類，黄泉愧阿多。
無勳封柱國，有志捽何羅。
慎勿相料理，因風又起波。
答伯秋·其二
作者：王灼
朝代：宋

刍荛传吉语，诏旨缓追科。疲俗今当复，诸公众所多。谁能齐卓茂，我亦怖阎罗。种德无馀事，流光付逝波。
答伯秋·其二
作者：王灼
朝代：宋

刍荛传吉语，诏旨缓追科。
疲俗今当復，诸公众所多。
谁能齐卓茂，我亦怖阎罗。
种德无余事，流光付逝波。
答伯秋·其二
作者：王灼
朝代：宋

芻蕘傳吉語，詔旨緩追科。
疲俗今當復，諸公眾所多。
誰能齊卓茂，我亦怖閻羅。
種德無餘事，流光付逝波。
答戴时行
作者：王灼
朝代：宋

如今四十已知非，誓学宗门第一机。养就纯乾犹细事，直须空劫问音威。佛祖由来命脉通，大千世界一光中。药王菩萨知君是，乞取刀圭救病翁。
答戴时行·其一
作者：王灼
朝代：宋
体裁：七言绝句

如今四十已知非，誓学宗门第一机。养就纯乾犹细事，直须空劫问音威。
答戴时行·其一
作者：王灼
朝代：宋

如今四十已知非，誓学宗门第一机。
养就纯干犹细事，直须空劫问音威。
答戴时行·其二
作者：王灼
朝代：宋
体裁：七言绝句

佛祖由来命脉通，大千世界一光中。药王菩萨知君是，乞取刀圭救病翁。
答戴時行·其一
作者：王灼
朝代：宋

如今四十已知非，誓學宗門第一機。
養就純乾猶細事，直須空劫問音威。
答戴時行·其二
作者：王灼
朝代：宋

佛祖由來命脈通，大千世界一光中。
藥王菩薩知君是，乞取刀圭救病翁。
置酒登賦樓觀月立夫有詩序別次韻
作者：王灼
朝代：宋

西山自高爽，更上百尺樓。
月華出萬象，獨以寸目收。
寒光增灝氣，山影接江流。
相從更幾日，醉賞同一甌。
諸君有大志，應銷別去愁。
衣食纔足守墳墓，記取龍鍾馬少游。
置酒登赋楼观月立夫有诗序别次韵
作者：王灼
朝代：宋

西山自高爽，更上百尺楼。
月华出万象，独以寸目收。
寒光增灏气，山影接江流。
相从更几日，醉赏同一瓯。
诸君有大志，应销别去愁。
衣食纔足守坟墓，记取龙钟马少游。
置酒赋楼观月立夫有诗序别次韵
作者：王灼
朝代：宋

西山自高爽，更上百尺楼。月华出万象，独以寸目收。寒光增灏气，山影接江流。相从更几日，醉赏同一瓯。诸君有大志，应销别去愁。衣食才足守坟墓，记取龙钟马少游。
與諸友遊楊氏池上呼王隱居小飲晚登書臺·其一
作者：王灼
朝代：宋

微風度竹氣，澹煙增樹色。
探尋得佳境，灧灧一池碧。
藻荇紛縱橫，魚蝦時跳擲。
同遊好事者，喜我有此僻。
置酒助清賞，環坐藤陰側。
白鬚比鄰翁，怪語不自惜。
欲學三盃醉，相付一笑適。
酒罷循歸途，翁亦返舊宅。
與諸友遊楊氏池上呼王隱居小飲晚登書臺·其二
作者：王灼
朝代：宋

臺山如招人，突兀城南隅。
我來有佳興，不辭石磴紆。
步窮孤絕頂，局局萬丈餘。
永懷舊刺史，儒冠此研書。
竟以印綬歸，榮光燭鄉閭。
世事幾反覆，百年等須臾。
地閑芳草積，樹暗怪禽呼。
空留好書名，永與此山俱。
范元通見和仍邀再賦
作者：王灼
朝代：宋

新橋酒作琥珀濃，平生頗羨江南翁。
扁舟尚繫清涪尾，却對爐香開病容。
何必探囊尋舊譜，一見詩筒喜欲舞。
奇芬麗句兩爭雄，蘇合芝蘭謾旁午。
當時俊氣輕百年，父老而今悲逝川。
得公操筆弔興廢，定知詩與香俱傳。
我生自是癡中絕，懶學諸儒議鹽鐵。
枯腸空洞費搜尋，兀坐忍饑三百月。
范元通见和仍邀再赋
作者：王灼
朝代：宋
体裁：古风

新桥酒作琥珀浓，平生颇羡江南翁。扁舟尚系清涪尾，却对炉香开病容。何必探囊寻旧谱，一见诗筒喜欲舞。奇芬丽句两争雄，苏合芝兰谩旁午。当时俊气轻百年，父老而今悲逝川。得公操笔吊兴废，定知诗与香俱传。我生自是痴中绝，懒学诸儒议盐铁。枯肠空洞费搜寻，兀坐忍饥三百月。
范元通见和仍邀再赋
作者：王灼
朝代：宋

新桥酒作琥珀浓，平生颇羡江南翁。
扁舟尚繫清涪尾，却对炉香开病容。
何必探囊寻旧谱，一见诗筒喜欲舞。
奇芬丽句两争雄，苏合芝兰谩旁午。
当时俊气轻百年，父老而今悲逝川。
得公操笔弔兴废，定知诗与香俱传。
我生自是痴中绝，懒学诸儒议盐铁。
枯肠空洞费搜寻，兀坐忍饥三百月。
范漕生日
作者：王灼
朝代：宋

治忽本天运，贤哲岂浪出。
中兴信可期，帝为赉良弼。
崭崭岷峨山，西南着第一。
山灵借英气，成此垂云翼。
才多浩江海，道大迷畛域。
磊落万卷腹，斓斑五色笔。
曩参相君幙，谋入九地密。
復佩太守章，化行千里溢。
紫诏从东来，畀之使者节。
旋兼蜀大尹，绣衣拥雕戟。
谈笑百城耸，指顾万事集。
但恐被赐环，台衮辅王室。
有如老忠文，殊勋照简册。
佳时过重五，适当悬弧日。
远迩祈公寿，欢声共一律。
伶俜涪江生，独以文为业。
不敢严香火，不敢具芝朮。
拂拭旧破砚，胸次先突兀。
公扫河朔尘，请飞聊城檄。
公蹀定襄血，请勒燕然石。
待公黄髮年，几杖付闲逸。
从公绿野堂，哦诗继元白。
范漕生日
作者：王灼
朝代：宋

治忽本天运，贤哲岂浪出。中兴信可期，帝为赉良弼。崭崭岷峨山，西南著第一。山灵借英气，成此垂云翼。才多浩江海，道大迷畛域。磊落万卷腹，斓斑五色笔。曩参相君幕，谋入九地密。复佩太守章，化行千里溢。紫诏从东来，畀之使者节。旋兼蜀大尹，绣衣拥彫戟。谈笑百城耸，指顾万事集。但恐被赐环，台衮辅王室。有如老忠文，殊勋照简册。佳时过重五，适当悬弧日。远迩祈公寿，欢声共一律。伶俜涪江生，独以文为业。不敢严香火，不敢具芝朮。拂拭旧破砚，胸次先突兀。公扫河朔尘，请飞聊城檄。公蹀定襄血，请勒燕然石。待公黄发年，几杖付闲逸。从公绿野堂，哦诗继元白。
范漕生日
作者：王灼
朝代：宋

治忽本天运，贤哲岂浪出。中兴信可期，帝为赉良弼。崭崭岷峨山，西南著第一。山灵借英气，成此垂云翼。才多浩江海，道大迷畛域。磊落万卷腹，斓斑五色笔。曩参相君幙，谋入九地密。复佩太守章，化行千里溢。紫诏从东来，畀之使者节。旋兼蜀大尹，绣衣拥彫戟。谈笑百城耸，指顾万事集。但恐被赐环，台衮辅王室。有如老忠文，殊勋照简册。佳时过重五，适当悬弧日。远迩祈公寿，欢声共一律。伶俜涪江生，独以文为业。不敢严香火，不敢具芝术。拂拭旧破砚，胸次称突兀。公扫河朔尘，请飞聊城檄。公蹀定襄血，请勒燕然石。待公黄发年，几杖付闲逸。从公绿野堂，哦诗继元白。
范漕生日
作者：王灼
朝代：宋

治忽本天運，賢哲豈浪出。
中興信可期，帝爲賚良弼。
嶄嶄岷峨山，西南著第一。
山靈借英氣，成此垂雲翼。
才多浩江海，道大迷畛域。
磊落萬卷腹，斕斑五色筆。
曩參相君幙，謀入九地密。
復佩太守章，化行千里溢。
紫詔從東來，畀之使者節。
旋兼蜀大尹，繡衣擁彫戟。
談笑百城聳，指顧萬事集。
但恐被賜環，台衮輔王室。
有如老忠文，殊勳照簡冊。
佳時過重五，適當懸弧日。
遠邇祈公壽，歡聲共一律。
伶俜涪江生，獨以文爲業。
不敢嚴香火，不敢具芝朮。
拂拭舊破硯，胸次先突兀。
公掃河朔塵，請飛聊城檄。
公蹀定襄血，請勒燕然石。
待公黄髮年，几杖付閑逸。
從公綠野堂，哦詩繼元白。
菩萨蛮（和令狐公子）
作者：王灼
朝代：宋
体裁：词

风柔日薄江村路。一鞭又逐春光去。胡蝶作团飞。竹间桃李枝。醉魂招不得。一半随春色。桃李□无多。其如风日何。
菩薩蠻
作者：王灼
朝代：宋

風柔日薄江村路。一鞭又逐春光去。胡蝶作團飛。竹間桃李枝。醉魂招不得。一半隨春色。桃李□無多。其如風日何。
葛仙化
作者：王灼
朝代：宋

灵山信多异，孤起一万寻。其上罗诸峰，耸秀欲相临。危磴巧盘折，古洞閟清深。丛木开锦帐，飞泉鸣玉琴。三仙班龙驾，长往无归音。高阁俨像设，霓衣紫霞衿。故知飞升骨，偕来幽绝岑。声利岂不好，奈此老境侵。吾家穷子安，登览动悲吟。盛时亦云遇，志大力叵任。今人已笑古，后人复视今。天命傥可顺，吾将守素心。
葛仙化
作者：王灼
朝代：宋

灵山信多异，孤起一万寻。其上罗诸峰，耸秀欲相临。危磴巧盘折，古洞閟清深。丛木开锦帐，飞泉鸣玉琴。三仙班龙驾，长往无归音。高阁俨像设，霓衣紫霞衿。故知飞升骨，偕来幽绝岑。声利岂不好，奈此老境侵。吾家穷子安，登览动悲吟。盛时亦云遇，志大力叵任。今人已笑古，后人复视今，天命傥可顺，吾将守素心。
葛仙化
作者：王灼
朝代：宋

灵山信多异，孤起一万寻。
其上罗诸峰，耸秀欲相临。
危磴巧盘折，古洞閟清深。
丛木开锦帐，飞泉鸣玉琴。
三仙班龙驾，长往无归音。
高阁俨像设，霓衣紫霞衿。
故知飞昇骨，偕来幽绝岑。
声利岂不好，奈此老境侵。
吾家穷子安，登览动悲吟。
盛时亦云遇，志大力叵任。
今人已笑古，后人復视今。
天命傥可顺，吾将守素心。
葛仙化
作者：王灼
朝代：宋

靈山信多異，孤起一萬尋。
其上羅諸峰，聳秀欲相臨。
危磴巧盤折，古洞閟清深。
叢木開錦帳，飛泉鳴玉琴。
三仙班龍駕，長往無歸音。
高閣儼像設，霓衣紫霞衿。
故知飛昇骨，偕來幽絕岑。
聲利豈不好，奈此老境侵。
吾家窮子安，登覽動悲吟。
盛時亦云遇，志大力叵任。
今人已笑古，後人復視今。
天命儻可順，吾將守素心。
虞美人
作者：王灼
朝代：宋

別來楊柳團輕絮。擺撼春風去。小園桃李卻依依。猶自留花不發、待郎歸。枝頭便覺層層好。信是花相惱。觥船一棹百分空。拚瞭如今醉倒、鬧香中。
虞美人
作者：王灼
朝代：宋

别来杨柳团轻絮。摆撼春风去。小园桃李却依依。犹自留花不发、待郎归。枝头便觉层层好。信是花相恼。觥船一棹百分空。拚了如今醉倒、闹香中。姚黄真是花中主。个个寻芳去。春光能有几多时。莫遣无花空折、断肠枝。蜂媒蝶使争撩乱。应妒传觞缓。问花端的为谁开。拟作移春小槛、载归来。
虞美人
作者：王灼
朝代：宋

姚黃真是花中主。個個尋芳去。春光能有幾多時。莫遣無花空折、斷腸枝。蜂媒蝶使爭撩亂。應妒傳觴緩。問花端的為誰開。擬作移春小檻、載歸來。
虞美人·别来杨柳团轻絮
作者：王灼
朝代：宋
体裁：词

别来杨柳团轻絮。摆撼春风去。小园桃李却依依。犹自留花不发、待郎归。枝头便觉层层好。信是花相恼。觥船一棹百分空。拚了如今醉倒、闹香中。
虞美人·姚黄真是花中主
作者：王灼
朝代：宋
体裁：词

姚黄真是花中主。个个寻芳去。春光能有几多时。莫遣无花空折、断肠枝。蜂媒蝶使争撩乱。应妒传觞缓。问花端的为谁开。拟作移春小槛、载归来。
讀王尼傳
作者：王灼
朝代：宋

處世常多憂，政坐口復牽。
誰能百無營，飲露如寒蟬。
原野足餓殍，山澤漫臞僊。
作計苦不早，身窮乃怨天。
劉石擾河洛，孝孫方南遷。
庇無一區宅，耕無一畝田。
牛車不自救，枯骸枕道邊。
君看董與葛，見幾預著鞭。
智慮故不同，禍福仍相懸。
關輔已荆棘，江淮復戎旃。
吾生亦可料，速辦買山錢。
读王尼传
作者：王灼
朝代：宋

处世常多忧，政坐口复牵。谁能百无营，饮露如寒蝉。原野足饿殍，山泽漫臞仙。作计苦不早，身穷乃怨天。刘石扰河洛，孝孙方南迁。庇无一区宅，耕无一亩田。牛车不自救，枯骸枕道边。君看董与葛，见几预着鞭。智虑故不同，祸福仍相悬。关辅已荆棘，江淮复戎旃。吾生亦可料，速办买山钱。
读王尼传
作者：王灼
朝代：宋

处世常多忧，政坐口复牵。谁能百无营，饮露如寒蝉。原野足饿殍，山泽漫臞仙。作计苦不早，身穷乃怨天。刘石扰河洛，孝孙方南迁。庇无一区宅，耕无一亩田。牛车不自救，枯骸枕道边。君看董与葛，见几预著鞭。智虑故不同，祸福仍相悬。关辅已荆棘，江淮复戎旃。吾生亦可料，速办买山钱。
读王尼传
作者：王灼
朝代：宋

处世常多忧，政坐口復牵。
谁能百无营，饮露如寒蝉。
原野足饿殍，山泽漫臞僊。
作计苦不早，身穷乃怨天。
刘石扰河洛，孝孙方南迁。
庇无一区宅，耕无一亩田。
牛车不自救，枯骸枕道边。
君看董与葛，见几预着鞭。
智虑故不同，祸福仍相悬。
关辅已荆棘，江淮復戎旃。
吾生亦可料，速办买山钱。
贈王先生
作者：王灼
朝代：宋

隴種健兒鬚如棘，幼事秦府持鞭靮。
戰塵撲面心已灰，徑上三峰弄泉石。
乾坤變化五百年，人間未識地行僊。
布裘落魄荆州市，丹經秘法爲君傳。
散盡千金何所有，腹中氣作蛟龍吼。
功成直欲凌紫虛，尚愛岷峨山下酒。
年來我亦厭樊籠，乞取微言爲指蹤。
君不見葉縣雙鳧緱嶺鶴，古來度世多吾宗。
贈瑄上人·其一
作者：王灼
朝代：宋

日日登南樓，支頤望西山。
念我知心友，一榻栖孱顔。
詩如山中雲，婆娑意自閑。
世無飛僊術，塵步愁躋攀。
我懶久不出，碧蘚封柴關。
床頭五字稿，期師一來刪。
贈瑄上人·其三
作者：王灼
朝代：宋

白髮潜庵老，近者焚翰墨。
長身書臺子，江湖斷信息。
肥宗與短演，見面應不識。
桑門減詩侶，熟念氣填臆。
惟師兩無擇，同我滯鄉國。
努力事唱酬，異時亦南北。
贈瑄上人·其二
作者：王灼
朝代：宋

諸公爭談詩，健舌秋河傾。
袖手但兀坐，欲語不敢聲。
獨喜圓顱師，嗜好與我并。
相見不言他，古律同細評。
愛惜丈八矛，徐攻劉長城。
向人勿浪出，三年戒飛鳴。
贈趙當可·其一
作者：王灼
朝代：宋

元子稱漫浪，嚴生資苦勁。
海內無賞音，秋風入衰鬢。
東江一茅屋，但欲安性命。
頗怪澤畔翁，煩詞寄天問。
贈趙當可·其二
作者：王灼
朝代：宋

晚交得王孫，每見心輒醉。
平生虎豹韜，近者詩酒累。
流光迫壯懷，撫事我亦欷。
不如從君飲，此外淡無味。
赠王先生
作者：王灼
朝代：宋

陇种健儿须如棘，幼事秦府持鞭靮。战尘扑面心已灰，径上三峰弄泉石。乾坤变化五百年，人间未识地行仙。布裘落魄荆州市，丹经秘法为君传。散尽千金何所有，腹中气作蛟龙吼。功成直欲凌紫虚，尚爱岷峨山下酒。年来我亦厌樊笼，乞取微言为指踪。君不见叶县双凫缑岭鹤，古来度世多吾宗。
赠王先生
作者：王灼
朝代：宋

陇种健儿鬚如棘，幼事秦府持鞭靮。
战尘扑面心已灰，径上三峰弄泉石。
干坤变化五百年，人间未识地行僊。
布裘落魄荆州市，丹经秘法为君传。
散尽千金何所有，腹中气作蛟龙吼。
功成直欲凌紫虚，尚爱岷峨山下酒。
年来我亦厌樊笼，乞取微言为指踪。
君不见叶县双凫缑岭鹤，古来度世多吾宗。
赠瑄上人
作者：王灼
朝代：宋

日日登南楼，支颐望西山。念我知心友，一榻栖孱颜。诗如山中云，婆娑意自闲。世无飞仙术，尘步愁跻攀。我懒久不出，碧藓封柴关。床头五字稿，期师一来删。诸公争谈诗，健舌秋河倾。袖手但兀坐，欲语不敢声。独喜圆颅师，嗜好与我并。相见不言他，古律同细评。爱惜丈八矛，徐攻刘长城。向人勿浪出，三年戒飞鸣。白发潜庵老，近者焚翰墨。长身书台子，江湖断信息。肥宗与短演，见面应不识。桑门减诗侣，熟念气填臆。惟师两无择，同我滞乡国。努力事唱酬，异时亦南北。
赠瑄上人
作者：王灼
朝代：宋

日日登南楼，支颐望西山。念我知心友，一榻栖孱颜。诗如山中云，婆娑意自闲。世无飞仙术，尘步愁跻攀。我懒久不出，碧藓封柴关。应头五字稿，期师一来删。
赠瑄上人·其一
作者：王灼
朝代：宋

日日登南楼，支颐望西山。念我知心友，一榻栖孱颜。诗如山中云，婆娑意自闲。世无飞仙术，尘步愁跻攀。我懒久不出，碧藓封柴关。床头五字稿，期师一来删。
赠瑄上人·其一
作者：王灼
朝代：宋

日日登南楼，支颐望西山。
念我知心友，一榻栖孱颜。
诗如山中云，婆娑意自闲。
世无飞僊术，尘步愁跻攀。
我懒久不出，碧藓封柴关。
床头五字稿，期师一来删。
赠瑄上人·其三
作者：王灼
朝代：宋

白发潜庵老，近者焚翰墨。长身书台子，江湖断信息。肥宗与短演，见面应不识。桑门减诗侣，熟念气填臆。惟师两无择，同我滞乡国。努力事唱酬，异时亦南北。
赠瑄上人·其三
作者：王灼
朝代：宋

白髮潜庵老，近者焚翰墨。
长身书台子，江湖断信息。
肥宗与短演，见面应不识。
桑门减诗侣，熟念气填臆。
惟师两无择，同我滞乡国。
努力事唱酬，异时亦南北。
赠瑄上人·其二
作者：王灼
朝代：宋
体裁：古风

诸公争谈诗，健舌秋河倾。袖手但兀坐，欲语不敢声。独喜圆颅师，嗜好与我并。相见不言他，古律同细评。爱惜丈八矛，徐攻刘长城。向人勿浪出，三年戒飞鸣。
赠赵当可
作者：王灼
朝代：宋

元子称漫浪，严生资苦劲。海内无赏音，秋风入衰鬓。东江一茅屋，但欲安性命。颇怪泽畔翁，烦词寄天问。晚交得王孙，每见心辄醉。平生虎豹韬，近者诗酒累。流光迫壮怀，抚事我亦欷。不如从君饮，此外淡无味。
赠赵当可
作者：王灼
朝代：宋

晚交得王孙，每见心辄醉。
平生虎豹韬，近者诗酒累。
流光迫壮怀，抚事我亦欷。
不如从君饮，此外谈无味。
赠赵当可·其一
作者：王灼
朝代：宋
体裁：古风

元子称漫浪，严生资苦劲。海内无赏音，秋风入衰鬓。东江一茅屋，但欲安性命。颇怪泽畔翁，烦词寄天问。
赠赵当可·其二
作者：王灼
朝代：宋
体裁：古风

晚交得王孙，每见心辄醉。平生虎豹韬，近者诗酒累。流光迫壮怀，抚事我亦欷。不如从君饮，此外淡无味。
赵和之自鹤鸣泛舟归城次韵
作者：王灼
朝代：宋
体裁：五言律诗

斜日撩归兴，飘然李郭舟。旄麾明两岸，管吹落沧洲。要与民行乐，那须酒换愁。遥知陶靖节，临赋喜清流。
赵成甫招饭次默夫韵
作者：王灼
朝代：宋
体裁：五言律诗

鸟声呼客急，花影过帘迟。酒滟东西玉，枰残白黑棋。稍惊风弄袖，真恐雨催诗。一笑留归骑，斜阳无限时。
趙和之自鶴鳴泛舟歸城次韻
作者：王灼
朝代：宋

斜日撩歸興，飄然李郭舟。
旄麾明兩岸，管吹落滄洲。
要與民行樂，那須酒換愁。
遥知陶靖節，臨賦喜清流。
趙成甫招飯次默夫韻
作者：王灼
朝代：宋

鳥聲呼客急，花影過簾遲。
酒灧東西玉，枰殘白黑棋。
稍驚風弄袖，真恐雨催詩。
一笑留歸騎，斜陽無限時。
送何熙載之官鄰山因簡虞并父
作者：王灼
朝代：宋

力學收名第，指作青雲梯。
向來杏園伴，盛者直金閨。
天工亦善戲，淹速乃不齊。
三年得一尉，初挈孥與妻。
邑居大山底，積翠蟠東西。
瘦馬當緩驅，石磴裂馬蹄。
寄謝循良守，桃李想成蹊。
行春有餘暇，書尺到耕犁。
送何熙载之官邻山因简虞并父
作者：王灼
朝代：宋

力学收名第，指作青云梯。向来杏园伴，盛者直金闺。天工亦善戏。淹速乃不齐。三年得一尉，初挈孥与妻。邑居大山底，积翠蟠东西。瘦马当缓驱，石橙裂马蹄。寄谢循良守，桃李想成蹊。行春有馀暇，书尺到耕犁。
送何熙载之官邻山因简虞并父
作者：王灼
朝代：宋

力学收名第，指作青云梯。
向来杏园伴，盛者直金闺。
天工亦善戏，淹速乃不齐。
三年得一尉，初挈孥与妻。
邑居大山底，积翠蟠东西。
瘦马当缓驱，石磴裂马蹄。
寄谢循良守，桃李想成蹊。
行春有余暇，书尺到耕犁。
送何熙载之官邻山因简虞并父
作者：王灼
朝代：宋

力学收名第，指作青云梯。向来杏园伴，盛者直金闺。天工亦善戏，淹速乃不齐。三年得一尉，初挈孥与妻。邑居大山底，积翠蟠东西。瘦马当缓驱，石磴裂马蹄。寄谢循良守，桃李想成蹊。行春有馀暇，书尺到耕犁。
送元思师
作者：王灼
朝代：宋

思师讲法华，众说积丘坟。尝扰师子座，受降千人军。犹嫌文字传，圣域未策勋。欲唱江南曲，试披楚塞云。良才大蔽牛，匠者宜挥斤。箭锋或相直，对面同一欣。古人得解脱，乃不厌多闻，归业阅故书，请以道眼分。
送元思师
作者：王灼
朝代：宋
体裁：古风

思师讲法华，众说积丘坟。尝据师子座，受降千人军。犹嫌文字传，圣域未策勋。欲唱江南曲，试披楚塞云。良才大蔽牛，匠者宜挥斤。箭锋或相直，对面同一欣。古人得解脱，乃不厌多闻。归来阅故书，请以道眼分。
送元思師
作者：王灼
朝代：宋

思師講法華，眾說積丘墳。
嘗據師子座，受降千人軍。
猶嫌文字傳，聖域未策勳。
欲唱江南曲，試披楚塞雲。
良才大蔽牛，匠者宜揮斤。
箭鋒或相直，對面同一欣。
古人得解脫，乃不厭多聞。
歸來閱故書，請以道眼分。
送凝上人成都看药市
作者：王灼
朝代：宋

蜀山富奇药，野老争藏收。九日来成都，塞断长仪楼。权豪竞夺去，万金未得酬。问师杖头钱，免渠失笑不。久通安乐法，况复形骸忧。知师不应尔，肆意作嬉游。传闻不死草，往往落锄耰。我欲前市之，请以道眼搜。屑屑治编简，一室方自囚。世涂败人意，寄语韩伯休。
送凝上人成都看药市
作者：王灼
朝代：宋

蜀山富奇药，野老争藏收。
九日来成都，塞断长仪楼。
权豪竞夺去，万金未得酬。
问师杖头钱，免渠失笑不。
久通安乐法，况復形骸忧。
知师不应尔，肆意作嬉游。
传闻不死草，往往落鉏耰。
我欲前市之，请以道眼搜。
屑屑治编简，一室方自囚。
世涂败人意，寄语韩伯休。
送凝上人成都看药市
作者：王灼
朝代：宋

蜀山富奇药，野老争藏收。九日来成都，寒断长仪楼。权豪竞夺去，万金未得酬。问师杖头钱，免渠失笑不。久通安乐法，况复形骸忧。知师不应尔，肆意作嬉游。传闻不死草，往往落鉏耰我欲前市之，请以道眼搜。屑屑治编简，一室方自囚。世途败人意，寄语韩伯休。
送凝上人成都看藥市
作者：王灼
朝代：宋

蜀山富奇藥，野老爭藏收。
九日來成都，塞斷長儀樓。
權豪競奪去，萬金未得酬。
問師杖頭錢，免渠失笑不。
久通安樂法，况復形骸憂。
知師不應爾，肆意作嬉遊。
傳聞不死草，往往落鉏耰。
我欲前市之，請以道眼搜。
屑屑治編簡，一室方自囚。
世塗敗人意，寄語韓伯休。
送南平僧归里
作者：王灼
朝代：宋

牂牁水阔嶲山高，什敖君长曾纷搔。
时移事变今安有，百里相望皆城壕。
我住涪江一区宅，颇恨长安远如日。
闻师乡邑愈更南，不觉掉头三太息。
送行且学浮图语，是身于世真逆旅。
胸中稳处即吾乡，交益夸辞空自苦。
北风拂面寒飕飕，遥知去路雪侵裘。
忍饥奈冻得嘉句，好在濡笔传中州。
送南平僧归里
作者：王灼
朝代：宋

牂牁水阔嶲山高，仁敖君长曾纷搔。时移事变今安有，百里相望皆城壕。我住涪江一区宅。颇恨长安远如日。闻师乡邑愈更南，不觉掉头三太息。送行且学浮图语，是身於世真逆旅。胸中稳处即吾乡，交益夸辞空自苦。北风拂面寒飕飕，遥知去路雪侵裘。忍饥奈冻得嘉句，好在濡笔传中州。
送南平僧归里
作者：王灼
朝代：宋

牂牁水阔巂山高，什敖君长曾纷搔。时移事变今安有，百里相望皆城壕。我住涪江一区宅，颇恨长安远如日。闻师乡邑愈更南，不觉掉头三太息。送行且学浮图语，是身于世真逆旅。胸中稳处即吾乡，交益誇辞空自苦。北风拂面寒飕飕，遥知去路雪侵裘。忍饥奈冻得嘉句，好在濡笔传中州。
送南平僧歸里
作者：王灼
朝代：宋

牂牁水闊嶲山高，什敖君長曾紛搔。
時移事變今安有，百里相望皆城壕。
我住涪江一區宅，頗恨長安遠如日。
聞師鄉邑愈更南，不覺掉頭三太息。
送行且學浮圖語，是身於世真逆旅。
胸中穩處即吾鄉，交益誇辭空自苦。
北風拂面寒颼颼，遥知去路雪侵裘。
忍饑奈凍得嘉句，好在濡筆傳中州。
送性上人
作者：王灼
朝代：宋

錦官與子別，六聽秋城砧。
坐纏兒女愛，夢繞薝葡林。
子歸能幾日，又起江湖心。
江湖多幽寺，老衲天機深。
一言當有契，超諸去來今。
孤舟出寒渚，停雲結層陰。
滯留嗟我老，何以開愁襟。
送性上人
作者：王灼
朝代：宋

锦官与子别，六听秋城砧。坐缠儿女爱，梦绕檐葡林。子归能几日，又起江湖心。江湖多幽寺，老衲天机深。一言当有契，超诸去来今。孤舟出寒渚，停云结层阴。滞留嗟我老，何以开愁襟。
送性上人
作者：王灼
朝代：宋
体裁：古风

锦官与子别，六听秋城砧。坐缠儿女爱，梦绕薝葡林。子归能几日，又起江湖心。江湖多幽寺，老衲天机深。一言当有契，超诸去来今。孤舟出寒渚，停云结层阴。滞留嗟我老，何以开愁襟。
送普州守
作者：王灼
朝代：宋

宁可钝如槌，不可曲如鈎。
毛铢夸争夺，所丧乃山丘。
向谁巧相中，机穽险且幽。
十年弹指顷，死骨埋荒陬。
细看天定后，人力岂易谋。
一洗谤书毒，近乡仍典州。
惟此诗书窟，俗比鲁与邹。
老手亦何事，坐啸群吏休。
政成有异等，时至或封侯。
期公如铁山，屹立千万秋。
送普州守
作者：王灼
朝代：宋

宁可钝如槌，不可曲如钩。毛铢夸争夺，所丧乃山丘。向谁巧相中，机穽险且幽。十直弹指顷，死骨埋荒陬。细看天定后，人力岂易谋。一洗谤书毒，近乡仍典州。惟此诗书窟，俗比鱼与邹。老手亦何事，坐啸群吏休。政成有异等，时到或封侯。期公如铁山，屹立千万秋。
送普州守
作者：王灼
朝代：宋

宁可钝如槌，不可曲如钩。毛铢夸争夺，所丧乃山丘。向谁巧相中，机阱险且幽。十年弹指顷，死骨埋荒陬。细看天定后，人力岂易谋。一洗谤书毒，近乡仍典州。惟此诗书窟，俗比鲁与邹。老手亦何事，坐啸群吏休。政成有异等，时至或封侯。期公如铁山，屹立千万秋。
送普州守
作者：王灼
朝代：宋

寧可鈍如槌，不可曲如鈎。
毛銖夸爭奪，所喪乃山丘。
向誰巧相中，機穽險且幽。
十年彈指頃，死骨埋荒陬。
細看天定後，人力豈易謀。
一洗謗書毒，近鄉仍典州。
惟此詩書窟，俗比魯與鄒。
老手亦何事，坐嘯群吏休。
政成有異等，時至或封侯。
期公如鐵山，屹立千萬秋。
送智齊師出峽
作者：王灼
朝代：宋

齊師成都來，春風掀竹笠。
自云十五年，參學事未畢。
得錢買小舟，湖南尋佛日。
胸中有此老，如飯不下嗌。
誓竭牛馬走，往供薪水役。
儻諧一大事，歸來卧蓬蓽。
此老吾所聞，機用飛霹靂。
高提倚天劍，萬里無行迹。
師欲嬰其鋒，意氣真絕出。
巫峽柁聲轉，湘江帆影急。
行矣毋滯淫，坐夏猶可及。
寄語花藥市，爲我留一席。
送智齐师出峡
作者：王灼
朝代：宋
体裁：古风

齐师成都来，春风掀竹笠。自云十五年，参学事未毕。得钱买小舟，湖南寻佛日。胸中有此老，如饭不下嗌。誓竭牛马走，往供薪水役。傥谐一大事，归来卧蓬荜。此老吾所闻，机用飞霹雳。高提倚天剑，万里无行迹。师欲婴其锋，意气真绝出。巫峡柁声转，湘江帆影急。行矣毋滞淫，坐夏犹可及。寄语花药市，为我留一席。
送月上人南游
作者：王灼
朝代：宋
体裁：古风

锦官东郭大兰若，眼明见子长廊下。春风二月白帝城，一笑相逢手重把。羡子远引如孤鹄，顾我低摧真病马。碧山红尘不同调，底事胸怀两倾写。幽寻胜践我亦喜，梦魂已落潇湘野。扁舟蹑子尚可期，幸有此身闲似社。
送月上人南遊
作者：王灼
朝代：宋

錦官東郭大蘭若，眼明見子長廊下。
春風二月白帝城，一笑相逢手重把。
羨子遠引如孤鵠，顧我低摧真病馬。
碧山紅塵不同調，底事胸懷兩傾寫。
幽尋勝踐我亦喜，夢魂已落瀟湘野。
扁舟躡子尚可期，幸有此身閑似社。
送杨道者永觉
作者：王灼
朝代：宋
体裁：古风

久修头陀行，但欠僧伽衣。胡为走红尘，涴面不忍挥。忽觉东州梦，又指西山归。九峰富泉石，百里环翠微。买山吾无钱，亦解守钓矶。儿女苦牵挽，此身陷重围。临分一太息，山中音信稀。
送楊道者永覺
作者：王灼
朝代：宋

久修頭陀行，但欠僧伽衣。
胡爲走紅塵，涴面不忍揮。
忽覺東州夢，又指西山歸。
九峰富泉石，百里環翠微。
買山吾無錢，亦解守釣磯。
兒女苦牽挽，此身陷重圍。
臨分一太息，山中音信稀。
送洪上人游南
作者：王灼
朝代：宋
体裁：古风

中原百川赴东西，万折惟有蜀江耳。师之桑梓江干侧，扁舟却访鸱夷子。荆楚吴越我未到，每闻谈者亦自喜。羡师脱去事幽寻，春风满帆作行李。会稽草木朝霞蔚，钱塘波涛夏雷疾。桂树枫叶怨楚人，莼羹盐豉诧吴客。到处定知有新得，长篇短韵挥椽笔。他时我亦探禹穴，一见名字如促膝。
送洪上人游南
作者：王灼
朝代：宋

中原百川赴东西，万折惟有蜀江耳。师之桑梓江干侧，扁舟却访鸱夷子。荆楚吴越我未到，第闻谈者亦自喜。羡师脱去事幽寻，春风满帆作行李。会稽草木朝霞蔚，钱塘波涛夏雷疾。桂树枫叶怨楚人，莼羹盐豉托吴客。到处定知有新得，长篇短韵挥椽笔。他时我亦探禹穴，一见名字如促膝。
送洪上人遊南
作者：王灼
朝代：宋

中原百川赴東西，萬折惟有蜀江耳。
師之桑梓江干側，扁舟却訪鴟夷子。
荆楚吳越我未到，每聞談者亦自喜。
羨師脫去事幽尋，春風滿帆作行李。
會稽草木朝霞蔚，錢塘波濤夏雷疾。
桂樹楓葉怨楚人，蓴羹鹽豉詫吳客。
到處定知有新得，長篇短韻揮椽筆。
他時我亦探禹穴，一見名字如促膝。
送演上人
作者：王灼
朝代：宋
体裁：古风

整整袈裟团团笠，覆此短小精悍质。谁知意气解摩云，羞对诸儿恋乡邑。江南萧寺不知数，据堂说法尽龙虎。只应饱取一味禅，断却从来巧章句。昼短天寒无定程，孤舟尚倚装赍轻。玉泉度岁亦良策，好在沙头春水生。
送演上人
作者：王灼
朝代：宋

整整袈裟团团笠，覆此短小精悍质。谁知意气解摩云，羞对诸儿恋乡邑。江南萧寺不知数，据堂说法尽龙虎。只应饱取一味禅，断却从来巧章句。昼短天寒无定程，孤舟尚倚装齐轻。玉泉度岁亦良策，好在沙头春水生。
送演上人
作者：王灼
朝代：宋

整整袈裟團團笠，覆此短小精悍質。
誰知意氣解摩雲，羞對諸兒戀鄉邑。
江南蕭寺不知數，據堂說法盡龍虎。
只應飽取一味禪，斷却從來巧章句。
晝短天寒無定程，孤舟尚倚裝齎輕。
玉泉度歲亦良策，好在沙頭春水生。
送王逸
作者：王灼
朝代：宋
体裁：古风

□□□□□，□□□□□。□□□□□，□□□□□。□□□□□，□□□□□。□□□□□，□我离别胸。文字子所负，腾踏会有逢。勿使豪迈气，衰飒随霜蓬。或歌归去来，徒为白发翁。男儿富事业，高名配华嵩。
送王逸
作者：王灼
朝代：宋

□□□□□，□□□□□。
□□□□□，□□□□□。
□□□□□，□□□□□。
□□□□□，□我离别胸。
文字子所负，腾踏会有逢。
勿使豪迈气，衰飒随霜蓬。
或歌归去来，徒为白髮翁。
男儿富事业，高名配华嵩。
送王逸
作者：王灼
朝代：宋

□□□□□，□□□□□。
□□□□□，□□□□□。
□□□□□，□□□□□。
□□□□□，□我離別胸。
文字子所負，騰踏會有逢。
勿使豪邁氣，衰颯隨霜蓬。
或歌歸去來，徒爲白髮翁。
男兒富事業，高名配華嵩。
送祖月上人
作者：王灼
朝代：宋

月公別我浮三峽，欲往南中求大法。
此行初爲梅州老，過嶺障烟恐難狎。
掛帆且指古鄱陽，驥子鳳鶵亦稱甲。
十年故人我尚記，平視諸方氣嘗壓。
玉劍無聲血千里，肯就銅盤後先歃。
相從學道須究竟，半字落耳汗霑洽。
宗師語言豈不佳，世間傳寫空盈夾。
歸來趺坐舉其要，莫話衡廬與苕霅。
送祖月上人
作者：王灼
朝代：宋

月公别我浮三峡，欲往南中求大法。此行初为梅州老，过岭障烟恐难狎。挂帆且指古鄱阳，骥子凤雏亦称甲。十年故人我尚记，平视诸方气尝压。玉剑无声血千里，肯就铜盘后先歃。相从学道须究竟，半字落耳汗沾洽。宗师语言岂不佳，世间传写空盈夹。归来趺坐举其要，莫话衡庐与苕霅。
送祖月上人
作者：王灼
朝代：宋

月公别我浮三峡，欲往南中求大法。
此行初为梅州老，过岭障烟恐难狎。
挂帆且指古鄱阳，骥子凤鶵亦称甲。
十年故人我尚记，平视诸方气尝压。
玉剑无声血千里，肯就铜盘后先歃。
相从学道须究竟，半字落耳汗霑洽。
宗师语言岂不佳，世间传写空盈夹。
归来趺坐举其要，莫话衡庐与苕霅。
送祖月上人
作者：王灼
朝代：宋

月公别我浮三峡，欲往南中求大法。此行初为梅州老，过岭障烟恐难狎，挂帆胜指古鄱阳，骥子凤鶵亦称甲。十年故人我尚记，平视诸方气尝压，玉剑无声血千里，肯就铜盘后先歃。相从学道须究竟，半字落耳汗沾洽。宗师语言岂不佳，世间传写空盈夹。归来趺坐举其要，莫话衡庐与苕霅。
送祖道师赴长江
作者：王灼
朝代：宋
体裁：诗

山林与城市，何地非隐沦。子意亦易败，径投寂寞滨。楞严有奥章，试为识者陈。归思落烟艇，尚及秋风新。
送祖道师赴长江
作者：王灼
朝代：宋

山林与城市，何地非隐沦。子意亦易败，径投寂寞滨。楞严有奥章，诗为识者陈。归思落烟艇，尚及秋风新。
送祖道師赴長江
作者：王灼
朝代：宋

山林與城市，何地非隱淪。
子意亦易敗，徑投寂寞濱。
楞嚴有奧章，試爲識者陳。
歸思落煙艇，尚及秋風新。
送緣庵主
作者：王灼
朝代：宋

上人久習靜，閉門守一龕。
猶恐市塵染，西岷撥晴嵐。
歸來非本心，退結山中庵。
秋風入我袂，又往天之南。
南方盛法窟，誓志必窮探。
雙徑卧老龍，懷珠千丈潭。
東鄰嘯乳虎，眼光見眈眈。
禮足受半偈，安坐十年參。
我昔客吳楚，但愛雲水涵。
不聞清廟瑟，浪走雪滿簪。
相逢儻有日，爲我舉二三。
尺書附巴使，勿語洞庭柑。
送缘庵主
作者：王灼
朝代：宋
体裁：古风

上人久习静，闭门守一龛。犹恐市尘染，西岷拨晴岚。归来非本心，退结山中庵。秋风入我袂，又往天之南。南方盛法窟，誓志必穷探。双径卧老龙，怀珠千丈潭。东邻啸乳虎，眼光见眈眈。礼足受半偈，安坐十年参。我昔客吴楚，但爱云水涵。不闻清庙瑟，浪走雪满簪。相逢傥有日，为我举二三。尺书附巴使，勿语洞庭柑。
送缘庵主
作者：王灼
朝代：宋

上人久习静，闭门守一龛。犹恐市尘染，西岷拨晴岚。归来非本心，退结山中庵，秋风入我袂，又往天之南。南方盛法窟，誓志必穷探。双径卧老龙，怀珠千丈潭。东邻啸乳虎，眼光见眈眈。礼足受半偈，安坐十年参。我昔客吴楚，但爱云水涵。不闻清庙瑟，浪走雪满簪。相逢傥有日，为我举二三。尺书附巴使，勿语洞庭柑。
送胡康老
作者：王灼
朝代：宋

北人事鞍马，笑夸太行高。岂知相风色，孤帆寄江涛。雄图搅方寸，不惮舟师劳。一见武功天，腾踏当有遭。皇岗馀丝发，海宇半弓刀。谁人念恢复，此事付英髦。莼羹伴鲈脍，酒般载蟹螯。何如噉羊酪，春醅泼蒲萄。愿言云路稳，勿使闲豹韬。功成傥乞身，故园剪蓬蒿。
送胡康老
作者：王灼
朝代：宋

胡公起三晋，才如山河雄。
弊裘走上都，气压洛与嵩。
岂无济时策，入对明光宫。
战尘一飘荡，双影随疏蓬。
虎符静为治，使节凛生风。
所出毫末耳，照眼惊儿童。
朅来堕闲冷，玉匣藏霜锋。
忽买巫峡舟，飘飘指吴中。
遥知迁擢近，黼座思夔龙。
他时卧华省，清梦来巴邛。
送胡康老
作者：王灼
朝代：宋

胡公起三晋，才如山河雄。弊裘走上都，气压洛与嵩。岂无济时策，入对明光宫。战尘一飘荡，只影随疏蓬。虎符静为治，使节凛生风。所出毫末耳，照眼惊儿童。朅来堕闲冷，玉匣藏霜锋。忽买巫峡舟，飘飘指吴中。遥知迁擢近，黼座思夔龙。他时卧华省，清梦来巴邛。北人事鞍马，笑誇太行高。岂知相风色，孤帆寄江涛。雄图搅方寸，不惮舟师劳。一见武功天，腾踏当有遭。皇纲馀丝发，海宇半弓刀。谁人念恢复，此事付英髦。莼羹伴鲈脍，酒船载蟹螯。何如啖羊酪，春醅泼蒲萄。愿言云路稳，勿使闲豹韬。功成傥乞身，故园剪蓬蒿。
送胡康老·其一
作者：王灼
朝代：宋

胡公起三晉，才如山河雄。
弊裘走上都，氣壓洛與嵩。
豈無濟時策，入對明光宮。
戰塵一飄蕩，隻影隨疏蓬。
虎符靜爲治，使節凜生風。
所出毫末耳，照眼驚兒童。
朅來墮閑冷，玉匣藏霜鋒。
忽買巫峽舟，飄飄指吳中。
遥知遷擢近，黼座思夔龍。
他時卧華省，清夢來巴邛。
送胡康老·其一
作者：王灼
朝代：宋

胡公起三晋，才如山河雄。弊裘走上都，气压洛与嵩。岂无济时策，入对明光宫。战尘一飘荡，只影随疏蓬。虎符静为治，使节凛生风。所出毫末耳，照眼惊儿童。朅来堕闲冷，玉匣藏霜锋。忽买巫峡舟，飘飘指吴中。遥知迁擢近，黼座思夔龙。他时卧华省，清梦来巴邛。
送胡康老·其一
作者：王灼
朝代：宋

胡公起三晋，才如山河雄。
弊裘走上都，气压洛与嵩。
岂无济时策，入对明光宫。
战尘一飘荡，隻影随疏蓬。
虎符静为治，使节凛生风。
所出毫末耳，照眼惊儿童。
朅来堕闲冷，玉匣藏霜锋。
忽买巫峡舟，飘飘指吴中。
遥知迁擢近，黼座思夔龙。
他时卧华省，清梦来巴邛。
送胡康老·其二
作者：王灼
朝代：宋

北人事鞍馬，笑誇太行高。
豈知相風色，孤帆寄江濤。
雄圖攪方寸，不憚舟師勞。
一見武功天，騰踏當有遭。
皇綱餘絲髮，海宇半弓刀。
誰人念恢復，此事付英髦。
蓴羹伴鱸膾，酒船載蟹螯。
何如噉羊酪，春醅潑蒲萄。
願言雲路穩，勿使閑豹韜。
功成儻乞身，故園剪蓬蒿。
送胡康老·其二
作者：王灼
朝代：宋

北人事鞍马，笑夸太行高。
岂知相风色，孤帆寄江涛。
雄图搅方寸，不惮舟师劳。
一见武功天，腾踏当有遭。
皇纲余丝髮，海宇半弓刀。
谁人念恢復，此事付英髦。
莼羹伴鲈脍，酒船载蟹螯。
何如噉羊酪，春醅泼蒲萄。
愿言云路稳，勿使闲豹韬。
功成傥乞身，故园剪蓬蒿。
送胡康老·其二
作者：王灼
朝代：宋

北人事鞍马，笑誇太行高。岂知相风色，孤帆寄江涛。雄图搅方寸，不惮舟师劳。一见武功天，腾踏当有遭。皇纲馀丝发，海宇半弓刀。谁人念恢复，此事付英髦。莼羹伴鲈脍，酒船载蟹螯。何如啖羊酪，春醅泼蒲萄。愿言云路稳，勿使闲豹韬。功成傥乞身，故园剪蓬蒿。
送譯上人出蜀
作者：王灼
朝代：宋

久雨敗沼荷，曉風獵巖桂。
人各動歸思，子獨謀遠逝。
峽門去來舟，日爲聲利計。
扣舷數得失，子獨尋師銳。
徑山天尺五，披光出蒙翳。
雲居接廬阜，薦福踞鄱汭。
維此三大老，從之可卒歲。
玉泉亦清冽，縱飲爭挽袂。
南極百十城，一一盡所詣。
寧使繭生足，肯畏雪封砌。
更憶大瞿曇，捐身求半偈。
送译上人出蜀
作者：王灼
朝代：宋
体裁：古风

久雨败沼荷，晓风猎岩桂。人各动归思，子独谋远逝。峡门去来舟，日为声利计。扣舷数得失，子独寻师锐。径山天尺五，披光出蒙翳。云居接庐阜，荐福踞鄱汭。维此三大老，从之可卒岁。玉泉亦清冽，纵饮争挽袂。南极百十城，一一尽所诣。宁使茧生足，肯畏雪封砌。更忆大瞿昙，捐身求半偈。
送译上人出蜀
作者：王灼
朝代：宋

久雨败沼荷，晓风猎岩桂。人各动归思，子独谋远逝。峡门去来舟，日显声利计。扣舷数得失，子独寻师锐。径山天尺五，披光出蒙翳。云居接庐阜，荐福踞鄱汭。维此三大老，从之可卒岁。玉泉亦清冽，纵饮争挽袂。南极百十城，一一尽所诣。宁使茧生足，肯畏雪封砌。更忆大瞿昙，捐身求半偈。
送雍堯咨遊青城
作者：王灼
朝代：宋

曾遊玉壘市，長揖岷山雲。
塵緣不暇往，今日翻送君。
丈人紫霞服，麻姑青練裙。
鹿車時出遊，俗眼了難分。
猶聞老人村，鶴髮自耕耘。
豈無抱德士，可與立奇勳。
勿求不死藥，自苦骨與筋。
胡兒正南牧，兩河如聚蚊。
送雍尧咨游青城
作者：王灼
朝代：宋
体裁：古风

曾游玉垒市，长揖岷山云。尘缘不暇往，今日翻送君。丈人紫霞服，麻姑青练裙。鹿车时出游，俗眼了难分。犹闻老人村，鹤发自耕耘。岂无抱德士，可与立奇勋。勿求不死药，自苦骨与筋。胡儿正南牧，两河如聚蚊。
送雍尧咨游青城
作者：王灼
朝代：宋

曾游玉垒市，长揖岷山云。
尘缘不暇往，今日翻送君。
丈人紫霞服，麻姑青练裙。
鹿车时出游，俗眼了难分。
犹闻老人村，鹤髮自耕耘。
岂无抱德士，可与立奇勋。
勿求不死药，自苦骨与筋。
胡儿正南牧，两河如聚蚊。
遊樊氏阡分韻得事字
作者：王灼
朝代：宋

山深少車轍，雨餘多空翠。
不知窮秋中，草木乃爾媚。
隱君一抔土，諸子幾掬淚。
盛年喜邁種，末路等幽閟。
村酒敢嫌濁，喚起吾渴睡。
勿聽松風哀，姑對山月醉。
從今棄書冊，獨以醉爲事。
不然持禿箒，浄掃清凉寺。
遊空山
作者：王灼
朝代：宋

閱遍平川至山足，投鞭下馬緣山腹。
古柏屹如蒼龍起，絕磴盤作長蛇曲。
氣力已憊意未歇，市聲不到境尤肅。
款門徑謁紫金像，邃殿苒苒來香馥。
褰衣却上清虛閣，叢林障我千里目。
嘉名大榜起何人，來者先自嘆煩促。
時於缺罅見一一，煙江黛嶂堆青綠。
先人昔此斷還往，三年學古忘幽獨。
當時詩板今無在，只餘石刻記經軸。
拂塵再誦心欲折，世態萬變流光速。
我方投迹隨喧鬨，文字堆床未盡讀。
山中宴坐亦所願，那得寬閑繼前躅。
留連兩日同僧飯，更念重來幾凉燠。
作詩强寫無窮悲，天風爲我號寒木。
遊雲靈觀
作者：王灼
朝代：宋

茲山雖特起，遠窺殊未豪。
三休出雲際，始知盤踞高。
大江分一線，眾峰環千遭。
溪谷粗可辨，綠樹皆蓬蒿。
羽衣何年來，釣取海上鼇。
盛衰伸臂頃，古屋風颾颾。
元和有遺刻，雙旌挾時髦。
想見飲清曠，秀句含春醪。
萬世同一兀，名字空嘈嘈。
吾其鍊僊骨，玉京摘蟠桃。
遊靈泉呈性老
作者：王灼
朝代：宋

曉發雲靈山，午憩靈泉山。
兩山信有靈，相對各開顔。
阿師達磨孫，文字昔所刪。
戲出香積供，憐我半生孱。
時維春物老，餘花見班班。
杜宇鬧蒙密，胡蝶舞清閑。
大似師說法，奧路闢重關。
市區巧攘奪，日中誰先還。
請以一枝筇，從師兩山間。
遊靈泉次性老韻
作者：王灼
朝代：宋

盞裏濁醪無宿釀，缾中脫粟有孤炊。
忍貧不徹來投佛，坐聽松風無限時。
酒泉子
作者：王灼
朝代：宋

錦水花林，前度劉郎行樂處，當時桃李臥莓苔。又重來。今年菊蕊為君開。賴有詩情渾似舊，西風斜日上高臺。醉千回。
酒泉子（送诣夫成都作。重九）
作者：王灼
朝代：宋
体裁：词

锦水花林，前度刘郎行乐处，当时桃李卧莓苔。又重来。今年菊蕊为君开。赖有诗情浑似旧，西风斜日上高台。醉千回。
醉中走笔次赵彦和韵
作者：王灼
朝代：宋

三年相尔汝，一语敢谁何。有学窥黄老，无心战外魔。牛心应易啖，螭首故难磨。不识王孙贵，朱门亦许过。
醉中走笔次赵彦和韵
作者：王灼
朝代：宋

三年相尔汝，一语敢谁何。
有学窥黄老，无心战外魔。
牛心应易噉，螭首故难磨。
不识王孙贵，朱门亦许过。
醉中走筆次趙彥和韻
作者：王灼
朝代：宋

三年相爾汝，一語敢誰何。
有學窺黄老，無心戰外魔。
牛心應易噉，螭首故難磨。
不識王孫貴，朱門亦許過。
醉花阴（送夏立夫）
作者：王灼
朝代：宋
体裁：词

平生五色江淹笔。合占金闺籍。桃李满城春，恨□屏□，只作三年客。画船暂系河桥侧。一醉分南北。惆怅酒醒时，雨笠风蓑，似旧无人识。
醉花陰
作者：王灼
朝代：宋

平生五色江淹筆。合佔金閨籍。桃李滿城春，恨□屏□，只作三年客。畫船暫系河橋側。一醉分南北。惆悵酒醒時，雨笠風蓑，似舊無人識。
醜奴兒·採桑子
作者：王灼
朝代：宋

東風已有歸來信，先返梅魂。雪鬥紛紛。更引蟾光過璧門。綠衣小鳳枝頭語，我有嘉賓。急泛清尊。莫待江南爛漫春。
銅馬歌
作者：王灼
朝代：宋

君不見武皇逸志凌九垓，追風躡影思龍媒。
魯班門外立銅馬，天廐萬匹皆塵埃。
又不見伏波將軍破交賊，歸來殿前獻馬式。
據鞍習氣殊未衰，想見老子真矍鑠。
兩京翻覆知幾秋，只有山河供客愁。
孤煙落日蠶叢國，出此神物於荒丘。
千年黄壤誰作主，猶把歸心泣風雨。
但恐一朝去無蹤，有似豐城寶劍化雙龍。
铜马歌
作者：王灼
朝代：宋

君不见武皇逸志凌九垓，追风蹑影思龙媒。鲁班门外立铜马，天厩万匹皆尘埃。又不见伏波将军破交贼，归来殿前献马式。据鞍习气殊未衰，想见老子真矍铄。两京翻覆知几秋，只有山河供客愁。孤烟落日蚕丛国，出此神物于荒丘。千年黄坏谁作主，犹把归心泣风雨。但恐一朝去无踪，有似丰城宝剑化双龙。
铜马歌
作者：王灼
朝代：宋

君不见武皇逸志凌九垓，追风蹑影思龙媒。鲁班门外立铜马，天厩万匹皆尘埃。又不见伏波将军破交贼，归来殿前献马式。据鞍习气殊未衰，想见老子真矍铄。两京翻覆知几秋，只有山河供客愁。孤烟落日蚕丛国，出此神物于荒丘。千年黄壤谁作主，犹把归心泣风雨。但恐一朝去无踪，有似丰城宝剑化双龙。
铜马歌
作者：王灼
朝代：宋

君不见武皇逸志凌九垓，追风蹑影思龙媒。
鲁班门外立铜马，天廐万匹皆尘埃。
又不见伏波将军破交贼，归来殿前献马式。
据鞍习气殊未衰，想见老子真矍铄。
两京翻覆知几秋，只有山河供客愁。
孤烟落日蚕丛国，出此神物于荒丘。
千年黄壤谁作主，犹把归心泣风雨。
但恐一朝去无踪，有似丰城宝剑化双龙。
長孺幼安作西湖之遊不以告某與元受明日二公有詩元受率次韻
作者：王灼
朝代：宋

滿城撲面戰黄塵，蠟屐故尋湖上春。
千頃煙波初弄日，四年魚鳥恰知人。
有時覽勝緣搜句，無術驅愁但飲醇。
可笑山王今不數，敝裘索寞走天津。
长孺幼安作西湖之游不以告某与元受明日二公有诗元受率次韵
作者：王灼
朝代：宋
体裁：七言律诗

满城扑面战黄尘，蜡屐故寻湖上春。千顷烟波初弄日，四年鱼鸟恰知人。有时览胜缘搜句，无术驱愁但饮醇。可笑山王今不数，敝裘索寞走天津。
长相思·来匆匆
作者：王灼
朝代：宋
体裁：词

来匆匆。去匆匆。短梦无凭春又空。难随郎马踪。山重重。水重重。飞絮流云西复东。音书何处通。
閬州新井豐山鎮慈光院殿柱有咸平三年寇萊公書海棠花絕句云喧風花雜滿欄香盡日幽吟嘆異常翻笑牡丹虛得地玉階開落對君王近歲邑令刳取墨跡寘邑之廳柱今獨石刻在
作者：王灼
朝代：宋

荒山古剎殿柱頭，萊公題詩說羈遊。
當時海棠不擇地，有似野水橫孤舟。
澶淵功成返黄屋，東府夜宴燒椽燭。
老向雷州著綠衫，蜀芳剪棄吳舡覆。
一驥向來超萬群，誰與九原呼相君。
天寒酒淺不供醉，卧看北風吹陣雲。
阆州新井丰山镇慈光院殿柱有咸平三年寇莱公书海棠花绝句云喧风花杂满栏香尽日幽吟叹异常翻笑牡丹虚得地玉阶开落对君王近岁邑令刳取墨迹寘邑之厅柱今独石刻在
作者：王灼
朝代：宋
体裁：古风

荒山古刹殿柱头，莱公题诗说羁游。当时海棠不择地，有似野水横孤舟。澶渊功成返黄屋，东府夜宴烧椽烛。老向雷州著绿衫，蜀芳剪弃吴舡覆。一骥向来超万群，谁与九原呼相君。天寒酒浅不供醉，卧看北风吹阵云。
阆州新井丰山镇慈光院殿柱有咸平三年寇莱公书海棠花绝句云喧风花杂满栏香尽日幽吟叹异常翻笑牡丹虚得地玉阶开落对君王近岁邑令刳取墨迹寘邑之厅柱今独石刻在
作者：王灼
朝代：宋

荒山古刹殿柱头，莱公题诗说羁游。当时海棠不择地，有似野水横孤舟。澶渊功成返黄屋，东府夜宴烧椽烛。老向雷州著绿衫，蜀芳剪弃吴船覆。一骥向来超万群，谁与九原呼相君。天寒酒浅不供醉，卧看北风吹阵云。
阆州新井丰山镇慈光院殿柱有咸平三年寇莱公书海棠花绝句云喧风花杂满栏香尽日幽吟嘆异常翻笑牡丹虚得地玉阶开落对君王近岁邑令刳取墨迹寘邑之厅柱今独石刻在
作者：王灼
朝代：宋

荒山古剎殿柱头，莱公题诗说羁游。
当时海棠不择地，有似野水横孤舟。
澶渊功成返黄屋，东府夜宴烧椽烛。
老向雷州着绿衫，蜀芳剪弃吴舡覆。
一骥向来超万群，谁与九原呼相君。
天寒酒浅不供醉，卧看北风吹阵云。
阆州新井县丰山镇慈光院殿柱有咸平三年寇莱
作者：王灼
朝代：宋

荒山古刹殿柱头，莱公题诗说羁游。当时海棠不择地，有似野水横孤舟。澶渊功成返黄屋，东储夜宴烧椽烛。老向雷州着绿衫，蜀芳剪弃吴舡覆。一骥向来超万群，谁与九原呼相君。天寒酒浅不供醉，卧看北风吹阵云。
題何朝申所藏趙邈卓饞虎圖
作者：王灼
朝代：宋

何日老於菟，失脚來空山。
山中無所食，瘦骨見孱顔。
舐掌鼓餓舌，始信擇肉艱。
姑求一飽計，未肯藏榛菅。
畫師有深趣，粉墨不可刪。
獸心察兇毒，人事戒防閑。
編鬚固莫敢，强弓亦徒彎。
吾命儻足惜，斜陽掩柴關。
題十二溪女圖
作者：王灼
朝代：宋

霞珮綴仙班，春風擁髻鬟。
應無世間夢，悵望碧溪灣。
題南禪方丈壁
作者：王灼
朝代：宋

南金楚璞何施爲，出門即取厚利歸。
古來乃有金玉士，抱冤硉兀人不知。
君不見呂侯大狩誇凌鑠，車前打折麒麟角。
徑須歸去來，一丘與一壑。
題政黄牛出山圖·其一
作者：王灼
朝代：宋

眼明雙白鷺，身穩一黄牛。
玉轡章臺陌，可憐供百憂。
題政黄牛出山圖·其二
作者：王灼
朝代：宋

橋邊路欲迷，林外山猶見。
長歌扣牛角，不讀項羽傳。
題昭君圖
作者：王灼
朝代：宋

朔風吹鬢影，猶抱琵琶立。
胡兒在何許，邊頭羽書急。
題李伯時渭城送客圖用知幾韻
作者：王灼
朝代：宋

龍眠幻出摩詰句，想見落筆懷抱空。
只有古今情不盡，渭城楊柳幾春風。
題榮首座巴東三峽圖
作者：王灼
朝代：宋

白帝城高鼓角罷，巫娥廟冷雲雨空。
只知楚塞明雙眼，不覺神遊尺素中。
題樊氏樓壁
作者：王灼
朝代：宋

老秋氣已嚴，今日稍晴和。
登君樓西翼，相對一酣歌。
邊烽照仙關，大將方枕戈。
吾儕無志用，心懾鬢先皤。
强促半罇綠，各自爭岌峨。
月影漸髣髴，西山爽氣多。
坐興兒女念，欲往山之阿。
諸君祈努力，吾亦假餘波。
題游昭畫牛四圖·其一
作者：王灼
朝代：宋

晴暘布陰來灌木，村童地坐弄鸜鵒。
老牸食豐草，側身顧其犢。
鳥跦跦，牛逐逐，無人見此春波綠。
題游昭畫牛四圖·其三
作者：王灼
朝代：宋

山平皋垅低，秋深雲雨晦。
牧人荷蓑笠，匍伏在牛背。
穉牛先跳逸，兩牛追不及。
安得青天出白日，重來緩驅莫相失。
題游昭畫牛四圖·其二
作者：王灼
朝代：宋

游絲如許長，翠影落橫塘。
吳牛最畏暑，賴此五月凉。
想見下飲時，不念芻菽香。
摇蕩水生痕，凌亂日浮光。
可惜蓮與蒲，勿涉水中央。
題游昭畫牛四圖·其四
作者：王灼
朝代：宋

雲蔽天，雪欺樹。
山徑之蹊斷來去，飛花撲面朔風吼。
兒把牛索藏短袖，擁鼻衝過縮其脰。
茅蘆咫尺且忍寒，兒歸附火牛繫欄。
題滿公所作月林散清影
作者：王灼
朝代：宋

暝色兼荒遠，初分浦淑煙。
應知漢江珮，月竹鬭娟娟。
題滿公所作陰壑生虛籟
作者：王灼
朝代：宋

積霧瑣空巖，寒飚振疏木。
遊子勿言歸，山程太幽獨。
題王逸竹溪釣艇圖二絕·其一
作者：王灼
朝代：宋

斷岸竹如雲，翠色落寒瀨。
艇子何處歸，應轉煙林外。
題王逸竹溪釣艇圖二絕·其二
作者：王灼
朝代：宋

塘影抱林光，樵風接溪浪。
最愛笋蕨時，恰是河豚上。
題范季實秋山縱目圖
作者：王灼
朝代：宋

江天物態兩憑陵，借與懸崖倚瘦藤。
又作吳中十年夢，胥山絕頂望西興。
題趙德脩所藏孫太古尹喜傳道圖
作者：王灼
朝代：宋

大柏森森護盤石，老聃踞坐三人立。
盛德之容本和豫，漠然不應豈真實。
曏者隱奧九九篇，纔示指畫意已傳。
細看尹喜磬折處，金篦刮膜見全天。
侍旁二子來何許，無乃徐甲庚桑楚。
注目拱手氣不吐，畫師筆端更解語。
函谷關廢河水黄，授經臺傾隴草荒。
一幅東絹吾無用，要逐青牛歸帝鄉。
題雲月圖·其一
作者：王灼
朝代：宋

萬里峨眉夜夜月，千秋巫峽朝朝雲。
詩句丹青共摹寫，筆端三昧要平分。
題雲月圖·其二
作者：王灼
朝代：宋

菩薩巖前浄滿月，神女峰上光明雲。
吾人肺腑中流出，詩句丹青無半分。
題馮申之所藏徐皋魚
作者：王灼
朝代：宋

菱葉蘋花點水面，水浄如空到底見。
大魚獨行示閑暇，小魚群嬉誇敏健。
畫工定自知魚樂，掉尾揚鰭固多變。
猶勝圖寫吳王鱠，戕滅眾命供一饌。
南唐徐白稱絕筆，皋實同姓最後出。
三幅掛我素壁間，恍然又作江湖客。
吾聞神物久當化，煩君謹護風雨夕。
一聲霹靂飛上天，回視丹青了無迹。
题云月图
作者：王灼
朝代：宋

万里峨眉夜夜月，千秋巫峡朝朝云。诗句丹青共摹写，笔端三昧要平分。菩萨岩前净满月，神女峰上光明云。吾人肺腑中流出，诗句丹青无半分。
题云月图·其一
作者：王灼
朝代：宋
体裁：七言绝句

万里峨眉夜夜月，千秋巫峡朝朝云。诗句丹青共摹写，笔端三昧要平分。
题云月图·其二
作者：王灼
朝代：宋

菩萨岩前净满月，神女峰上光明云。吾人肺腑中流出，诗句丹青无半分。
题云月图·其二
作者：王灼
朝代：宋

菩萨岩前浄满月，神女峰上光明云。
吾人肺腑中流出，诗句丹青无半分。
题何朝申所藏赵邈卓馋虎图
作者：王灼
朝代：宋

何日老于菟，失脚来空山。山中无所食，瘦骨见孱颜。舐掌鼓饿舌，始信择肉艰。姑求一饱计，未肯藏榛菅。画师有深趣，粉墨不可删。兽心察凶毒，人事戒防闲。编须固莫敢，强弓亦徒弯。吾命傥足惜，斜阳掩柴关。
题何朝申所藏赵邈卓馋虎图
作者：王灼
朝代：宋

何日老于菟，失脚来空山。
山中无所食，瘦骨见孱颜。
舐掌鼓饿舌，始信择肉艰。
姑求一饱计，未肯藏榛菅。
画师有深趣，粉墨不可删。
兽心察凶毒，人事戒防闲。
编鬚固莫敢，强弓亦徒弯。
吾命傥足惜，斜阳掩柴关。
题何朝申所藏赵邈卓馋虎图
作者：王灼
朝代：宋

何日老於菟，失脚来空山。山中无所食，瘦骨见孱颜。舐掌鼓饿舌，始信择肉艰。姑求一饱计，未肯藏榛菅。车师有深趣，粉墨不可删。兽心察凶毒，人事戎防闲。编须固莫敢，强弓亦徒弯。吾命傥足惜，斜阳掩柴关。
题冯申之所藏徐皋鱼
作者：王灼
朝代：宋

菱叶苹花点水面，水浄如空到底见。
大鱼独行示闲暇，小鱼群嬉夸敏健。
画工定自知鱼乐，掉尾扬鳍固多变。
犹胜图写吴王鲙，戕灭众命供一馔。
南唐徐白称绝笔，皋实同姓最后出。
三幅挂我素壁间，恍然又作江湖客。
吾闻神物久当化，烦君谨护风雨夕。
一声霹雳飞上天，回视丹青了无迹。
题冯申之所藏徐皋鱼
作者：王灼
朝代：宋

菱叶萍花点水面，水净如空到底见。大鱼独行示闲暇，小鱼群嬉夸敏健。画工定自知鱼乐，掉尾扬鳍固多变。犹胜图写吴王鱠，戕灭众命供一馔。南唐徐白称绝笔，皋实同姓最后出。三幅挂我素壁间，恍然又作江湖客。吾闻神物久当化，烦君谨护风雨夕。一声霹雳飞上天，回视丹青了无迹。
题冯申之所藏徐皋鱼
作者：王灼
朝代：宋

菱叶蘋花点水面，水净如空到底见。大鱼独行示闲暇，小鱼群嬉誇敏健。画工定自知鱼乐，掉尾扬鳍固多变。犹胜图写吴王鲙，戕灭众命供一馔。南唐徐白称绝笔，皋实同姓最后出。三幅挂我素壁间，恍然又作江湖客。吾闻神物久当化，烦君谨护风雨夕。一声霹雳飞上天，回视丹青了无迹。
题十二溪女图
作者：王灼
朝代：宋
体裁：五言绝句

霞佩缀仙班，春风拥髻鬟。应无世间梦，怅望碧溪湾。
题南禅方丈壁
作者：王灼
朝代：宋

南金楚璞何施为，出门即取厚利归。古来乃有金玉士，抱冤硉兀人不知。君不见吕侯大狩夸凌铄，车前打折麒麟角。径须归去来，一丘与一壑。
题南禅方丈壁
作者：王灼
朝代：宋

南金楚璞何施为，出门即取厚利归。古来乃有金玉士，抱冤硉兀人不知。君不见吕侯大狩誇凌铄，车前打折麒麟角。径须归去来，一丘与一壑。
题政黄牛出山图
作者：王灼
朝代：宋

眼明双白鹭，身稳一黄牛。玉辔章台陌，可怜供百忧。桥边路欲迷，林外山犹见。长歌扣牛角，不读项羽传。
题政黄牛出山图
作者：王灼
朝代：宋

眼明双白鹭，身隐一黄牛。玉辔章台陌，可怜供百忧。
题政黄牛出山图·其一
作者：王灼
朝代：宋
体裁：五言绝句

眼明双白鹭，身稳一黄牛。玉辔章台陌，可怜供百忧。
题政黄牛出山图·其二
作者：王灼
朝代：宋
体裁：五言绝句

桥边路欲迷，林外山犹见。长歌扣牛角，不读项羽传。
题昭君图
作者：王灼
朝代：宋
体裁：古风

朔风吹鬓影，犹抱琵琶立。胡儿在何许，边头羽书急。
题李伯时渭城送客图用知几韵
作者：王灼
朝代：宋
体裁：七言绝句

龙眠幻出摩诘句，想见落笔怀抱空。只有古今情不尽，渭城杨柳几春风。
题樊氏楼壁
作者：王灼
朝代：宋

老秋气已严，今日稍晴和。登君楼西翼，相对一酣歌。边烽照仙关，大将方枕戈。吾侪无志用，心慑鬓先皤。强促半樽绿，各自争岌峨。月影渐仿佛，西山爽气多。坐兴儿女念，欲往山之阿。诸君祈努力，吾亦假馀波。
题樊氏楼壁
作者：王灼
朝代：宋

老秋气已严，今日稍晴和。登君楼西翼，相对一酣歌。边烽照仙关，大将方枕戈。吾侪无志用，心慑鬓先皤。强促半樽绿，各自争岌峨。月影渐髣髴，西山爽气多。坐兴儿女念，欲往山之阿。诸君祈努力，吾亦假馀波。
题樊氏楼壁
作者：王灼
朝代：宋

老秋气已严，今日稍晴和。
登君楼西翼，相对一酣歌。
边烽照仙关，大将方枕戈。
吾侪无志用，心慑鬓先皤。
强促半罇绿，各自争岌峨。
月影渐髣髴，西山爽气多。
坐兴儿女念，欲往山之阿。
诸君祈努力，吾亦假余波。
题游昭画牛四图
作者：王灼
朝代：宋

云蔽天，雪欺树。
山径之蹊断来去，飞花扑面朔风吼。
儿把牛索藏袖，拥鼻冲过缩其脰。
茅芦咫尺且忍寒，儿归附火牛系栏。
题游昭画牛四图
作者：王灼
朝代：宋

晴旸布阴来灌木，村童地坐弄鸜鹆。老牸食丰草，侧身顾其犊。鸟跦跦，朱逐逐，无人见此春波绿。
题游昭画牛四图
作者：王灼
朝代：宋

晴旸布阴来灌木，村童地坐弄鸲鹆。老牸食丰草，侧身顾其犊。鸟跦跦，牛逐逐，无人见此春波绿。游丝如许长，翠影落横塘。吴牛最畏暑，赖此五月凉。想见下饮时，不念刍菽香。摇荡水生痕，凌乱日浮光。可惜莲与蒲，勿涉水中央。山平皋垄低，秋深云雨晦。牧人荷蓑笠，匍伏在牛背。稚牛先跳逸，两牛追不及。安得青天出白日，重来缓驱莫相失。云蔽天，雪欺树。山径之蹊断来去，飞花扑面朔风吼。儿把牛索藏短袖，拥鼻冲过缩其脰。茅芦咫尺且忍寒，儿归附火牛系栏。
题游昭画牛四图·其一
作者：王灼
朝代：宋

晴旸布阴来灌木，村童地坐弄鸜鹆。
老牸食丰草，侧身顾其犊。
鸟跦跦，牛逐逐，无人见此春波绿。
题游昭画牛四图·其一
作者：王灼
朝代：宋

晴旸布阴来灌木，村童地坐弄鸲鹆。老牸食丰草，侧身顾其犊。鸟跦跦，牛逐逐，无人见此春波绿。
题游昭画牛四图·其三
作者：王灼
朝代：宋

山平皋垄低，秋深云雨晦。牧人荷蓑笠，匍伏在牛背。稚牛先跳逸，两牛追不及。安得青天出白日，重来缓驱莫相失。
题游昭画牛四图·其三
作者：王灼
朝代：宋

山平皋垅低，秋深云雨晦。
牧人荷蓑笠，匍伏在牛背。
穉牛先跳逸，两牛追不及。
安得青天出白日，重来缓驱莫相失。
题游昭画牛四图·其二
作者：王灼
朝代：宋
体裁：古风

游丝如许长，翠影落横塘。吴牛最畏暑，赖此五月凉。想见下饮时，不念刍菽香。摇荡水生痕，凌乱日浮光。可惜莲与蒲，勿涉水中央。
题游昭画牛四图·其四
作者：王灼
朝代：宋

云蔽天，雪欺树。山径之蹊断来去，飞花扑面朔风吼。儿把牛索藏短袖，拥鼻冲过缩其脰。茅芦咫尺且忍寒，儿归附火牛系栏。
题游昭画牛四图·其四
作者：王灼
朝代：宋

云蔽天，雪欺树。
山径之蹊断来去，飞花扑面朔风吼。
儿把牛索藏短袖，拥鼻衝过缩其脰。
茅芦咫尺且忍寒，儿归附火牛繫栏。
题满公所作月林散清影
作者：王灼
朝代：宋
体裁：五言绝句

暝色兼荒远，初分浦淑烟。应知汉江佩，月竹斗娟娟。
题满公所作阴壑生虚籁
作者：王灼
朝代：宋

积雾琐空岩，寒飙振疏木。游子勿言归，山程太幽独。
题满公所作阴壑生虚籁
作者：王灼
朝代：宋

积雾琐空岩，寒飚振疏木。游子勿言归，山程太幽独。
题王逸竹溪钓艇图二绝
作者：王灼
朝代：宋

断岸竹如云，翠色落寒濑。艇子何处归，应转烟林外。塘影抱林光，樵风接溪浪。最爱笋蕨时，恰是河豚上。
题王逸竹溪钓艇图二绝·其一
作者：王灼
朝代：宋
体裁：五言绝句

断岸竹如云，翠色落寒濑。艇子何处归，应转烟林外。
题王逸竹溪钓艇图二绝·其二
作者：王灼
朝代：宋
体裁：五言绝句

塘影抱林光，樵风接溪浪。最爱笋蕨时，恰是河豚上。
题范季实秋山纵目图
作者：王灼
朝代：宋

江天物态两凭陵，借与悬岸倚瘦藤。又作吴中十年梦，胥山绝顶望西兴。
题范季实秋山纵目图
作者：王灼
朝代：宋
体裁：七言绝句

江天物态两凭陵，借与悬崖倚瘦藤。又作吴中十年梦，胥山绝顶望西兴。
题荣首座巴东三峡图
作者：王灼
朝代：宋
体裁：七言绝句

白帝城高鼓角罢，巫娥庙冷云雨空。只知楚塞明双眼，不觉神游尺素中。
题赵德修所藏孙太古尹喜传道图
作者：王灼
朝代：宋

大柏森森护盘石，老聃踞坐三人立。
盛德之容本和豫，漠然不应岂真实。
向者隐奥九九篇，纔示指画意已传。
细看尹喜磬折处，金篦刮膜见全天。
侍旁二子来何许，无乃徐甲庚桑楚。
注目拱手气不吐，画师笔端更解语。
函谷关废河水黄，授经台倾陇草荒。
一幅东绢吾无用，要逐青牛归帝乡。
题赵德修所藏孙太古尹喜传道图
作者：王灼
朝代：宋

大柏森森护盘石，老聃踞坐三人立。盛德之容本和豫，漠然不应岂真实。曏者隐奥九九篇，才示指画意已传。细看尹喜磬折处，金篦刮膜见全天。侍帝二子来何许，无乃徐甲庚桑楚。注目拱手气不吐，画师笔端更解语。函谷关废河水黄，授经台倾陇草荒。一幅东绢吾无用，要遂青牛归帝乡。
题赵德脩所藏孙太古尹喜传道图
作者：王灼
朝代：宋

大柏森森护盘石，老聃踞坐三人立。盛德之容本和豫，漠然不应岂真实。向者隐奥九九篇，才示指画意已传。细看尹喜磬折处，金篦刮膜见全天。侍旁二子来何许，无乃徐甲庚桑楚。注目拱手气不吐，画师笔端更解语。函谷关废河水黄，授经台倾陇草荒。一幅东绢吾无用，要逐青牛归帝乡。
風蓬蓬一首贈范德承
作者：王灼
朝代：宋

風蓬蓬，雨窣窣，客子中夜寒侵骨。
青燈也解照孤愁，歸夢不到涪江側。
晚來天氣猶未佳，萬里濕雲遮日華。
僧房僻寂無來轍，踏遍長廊占晚霞。
聞道比鄰酒初熟，能來澆我空洞腹。
爲君痛飲不苦辭，世路紛紛蠻與觸。
风蓬蓬一首赠范德承
作者：王灼
朝代：宋
体裁：古风

风蓬蓬，雨窣窣，客子中夜寒侵骨。青灯也解照孤愁，归梦不到涪江侧。晚来天气犹未佳，万里湿云遮日华。僧房僻寂无来辙，踏遍长廊占晚霞。闻道比邻酒初熟，能来浇我空洞腹。为君痛饮不苦辞，世路纷纷蛮与触。
沁园春
作者：王炎午
朝代：宋
体裁：词

又是年时，杏红欲吐，柳绿初芽。奈寻春步远，马嘶湖曲；卖花声过，人唱窗纱。暖日晴烟，轻衣罗扇，看遍王孙七宝车。谁知道，十年魂梦，风雨天涯！休休何必伤嗟。谩赢得、青青两鬓华！且不知门外，桃花何代；不知江左，燕子谁家。世事无情，天公有意，岁岁东风岁岁花。拚一笑，且醒来杯酒，醉后杯茶。
沁园春
作者：王炎午
朝代：宋

又是年时，杏红欲脸，柳绿初芽。奈寻春步远，马嘶湖曲，卖花声过，人唱窗纱。暖日晴烟，轻衣罗扇，看遍王孙七宝车。谁知道，十年魂梦，风雨天涯。
休休何必伤嗟。谩赢得、青青两鬓华。且不知门外，桃花何代，不知江左，燕子谁家。世事无情，天公有意，岁岁东风岁岁花。拚一笑，且醒来杯酒，醉后杯茶。
沁园春
作者：王炎午
朝代：宋

又是年时，杏红欲脸，柳绿初芽。奈寻春步远，马嘶湖曲；卖花声过，人唱窗纱。暖日晴烟，轻衣罗扇，看遍王孙七宝车。谁知道，十年魂梦，风雨天涯！休休何必伤嗟。谩赢得、青青两鬓华！且不知门外，桃花何代；不知江左，燕子谁家。世事无情，天公有意，岁岁东风岁岁花。拼一笑，且醒来杯酒，醉后杯茶。
沁园春·又是年时
作者：王炎午
朝代：宋
体裁：词

又是年时，杏红欲脸，柳绿初芽。
奈寻春步远，马嘶湖曲，卖花声过，人唱窗纱。
暖日晴烟，轻衣罗扇，看遍王孙七宝车。
谁知道，十年魂梦，风雨天涯。
休休何必伤嗟。
谩赢得、青青两鬓华。
且不知门外，桃花何代，不知江左，燕子谁家。
世事无情，天公有意，岁岁东风岁岁花。
拚一笑、且醒来杯酒，醉后杯茶。
贈戴石玉
作者：王炎午
朝代：宋

琢之磨之，玉汝于成。
孰爲玉工，師友父兄。
他山之石，今則在我。
彼璞之棄，我責之墮。
爲瑚爲璉，如珪如璋。
山澤之潤，邦家之光。
玉不自毀，人自喪寶。
聞士稱名，不離其道。
赠戴石玉
作者：王炎午
朝代：宋

琢之磨之，玉汝于成。孰为玉工，师友父兄。他山之石，今则在我。彼璞之弃，我责之堕。为瑚为琏，如圭如璋。山泽之润，邦家之光。玉不自毁，人自丧宝。闻士称名，不离其道。
赠戴石玉
作者：王炎午
朝代：宋

琢之磨之，玉汝于成。
孰为玉工，师友父兄。
他山之石，今则在我。
彼璞之弃，我责之堕。
为瑚为琏，如珪如璋。
山泽之润，邦家之光。
玉不自毁，人自丧宝。
闻士称名，不离其道。
勸巖師酒
作者：王無咎
朝代：宋

臘去東風漸破春，憑軒悵望倍凝神。
鳥鳴曉霽聲音樂，物被陽和氣候新。
佳景牽懷吟稍遍，芳杯到手舉宜頻。
靈均空詫離騷好，憔悴終爲獨醒人。
集村行
作者：王無咎
朝代：宋

産業家家壞，誅求歲歲新。
平時不爲備，執事彼何人。
朱戶仍奢侈，柴門轉窶貧。
若非衢空畔，無用說悲辛。
麻姑山
作者：王無咎
朝代：宋

仙軿昔日此留連，氣象遼遼尚宛然。
溪落斷崖爲遠瀑，路從絕頂見平田。
千年芝有靈禽戲，一洞雲留羽客眠。
已樂勝遊塵境外，况陪清論酒尊前。
大涤洞
作者：王煓
朝代：宋
体裁：七言律诗

轧轧篮舆松径间，晚风吹雨逼人寒。断崖蹲虎停云湿，一水飞蛟醉眼看。空翠万重藏绝景，夜光千丈浴神丹。青鞋布袜吾能办，未觉丹躯羽化难。
大滌洞
作者：王煓
朝代：宋

軋軋籃輿松徑間，晚風吹雨逼人寒。
斷崖蹲虎停雲濕，一水飛蛟醉眼看。
空翠萬重藏絕景，夜光千丈浴神丹。
青鞋布襪吾能辦，未覺丹軀羽化難。
句
作者：王照
朝代：宋

回首高斋拭泪痕。
句
作者：王照
朝代：宋

回首高齋拭淚痕。
穿岩
作者：王爚
朝代：宋

穿岩之峰高苍苍，峰峦十九摩天光。
晨曦烜赫晹出岫，下望沧海何茫茫。
有峰俛伏如鹅鼻，世说任公钓鱼地。
缆舟凿石宛然存，海变桑田几千岁。
泗洲俨然坐其中，右顾蒸餠香炉峰。
普贤狮子出云来，笔架磬峰应覆钟。
峰头有石平如席，仙子下棋有仙迹。
云收帐暖见文殊，新妇蛾眉弄空碧。
好似将军战胜归，摆旗卓剑逞雄威。
又若子卿持汉节，幞头高耸立丹墀。
或如骤马朝天阙，鼻孔撩天通日月。
中有神人来隠居，老墨题诗犹未灭。
断崖苍碧一线悬，崎岖有路如登天。
松关竹坞杂秋色，稻田麦壠凝春烟。
危楼杰阁建庵宇，石空神僧开山祖。
八载跏趺不下山，冷眼死生犹旦暮。
游人到此若登瀛，徙倚阑干鬼神惊。
当年泻出天池水，犹是寻常瀑布声。
山猿夜啼明月薄，听雪眠云犹未觉。
五百真人应共归，天香桂子纷纷落。
居民多在此山前，强寇陆梁宣和年。
流毒数州民受苦，老稚登山获保全。
谁知草莽英雄起，管领乡民皆效死。
山上分为西南界，十万魔军犹睥睨。
儒生谈笑觅封侯，胸中好算皆戈矛。
深入贼巢谕恩信，渠魁乞伏如罪俘。
上功幕府献天子，显立军功曳朱紫。
生灵不作犬羊羞，民到于今受其赐。
人心有感自不忘，从兹筑庵山之岗。
千春万载奉祀事，愿祝生民长乐康。
穿岩
作者：王爚
朝代：宋

穿岩之峰高苍苍，峰峦十九摩天光。晨曦烜赫晹出岫，下望沧海何茫茫。有峰俛伏如鹅鼻，世说任公钓鱼地。缆舟凿石宛然存，海变桑田几千岁。泗洲俨然坐其中，右顾蒸饼香炉峰。普贤狮子出云来，笔架磬峰应覆钟。峰头有石平如席，仙子下棋有仙迹。云收帐暖见文殊，新妇蛾眉弄空碧。好似将军战胜归，摆旗卓剑逞雄威。又若子卿持汉节，幞头高耸立丹墀。或如骤马朝天阙，鼻孔撩天通日月。中有神人来隐居，老墨题诗犹未灭。断崖苍碧一线悬，崎岖有路如登天。松关竹坞杂秋色，稻田麦垄凝春烟。危楼杰阁建庵宇，石空神僧开山祖。八载跏趺不下山，冷眼死生犹旦暮。游人到此若登瀛，徙倚阑干鬼神惊。当年泻出天池水，犹是寻常瀑布声。山猿夜啼明月薄，听雪眠云犹未觉。五百真人应共归，天香桂子纷纷落。居民多在此山前，强寇陆梁宣和年。流毒数州民受苦，老稚登山获保全。谁知草莽英雄起，管领乡民皆效死。山上分为西南界，十万魔军犹睥睨。儒生谈笑觅封侯，胸中好算皆戈矛。深入贼巢谕恩信，渠魁乞伏如罪俘。上功幕府献天子，显立军功曳朱紫。生灵不作犬羊羞，民到于今受其赐。人心有感自不忘，从兹筑庵山之岗。千春万载奉祀事，愿祝生民长乐康。
穿巖
作者：王爚
朝代：宋

穿巖之峰高蒼蒼，峰巒十九摩天光。
晨曦烜赫晹出岫，下望滄海何茫茫。
有峰俛伏如鵝鼻，世說任公釣魚地。
纜舟鑿石宛然存，海變桑田幾千歲。
泗洲儼然坐其中，右顧蒸餠香爐峰。
普賢獅子出雲來，筆架磬峰應覆鐘。
峰頭有石平如席，仙子下棋有仙跡。
雲收帳暖見文殊，新婦蛾眉弄空碧。
好似將軍戰勝歸，擺旗卓劍逞雄威。
又若子卿持漢節，幞頭高聳立丹墀。
或如驟馬朝天闕，鼻孔撩天通日月。
中有神人來隠居，老墨題詩猶未滅。
斷崖蒼碧一線懸，崎嶇有路如登天。
松關竹塢雜秋色，稻田麥壠凝春烟。
危樓傑閣建庵宇，石空神僧開山祖。
八載跏趺不下山，冷眼死生猶旦暮。
遊人到此若登瀛，徙倚闌干鬼神驚。
當年瀉出天池水，猶是尋常瀑布聲。
山猿夜啼明月薄，聽雪眠雲猶未覺。
五百真人應共歸，天香桂子紛紛落。
居民多在此山前，强寇陸梁宣和年。
流毒數州民受苦，老稚登山獲保全。
誰知草莽英雄起，管領鄉民皆效死。
山上分爲西南界，十萬魔軍猶睥睨。
儒生談笑覓封侯，胸中好算皆戈矛。
深入賊巢諭恩信，渠魁乞伏如罪俘。
上功幕府獻天子，顯立軍功曳朱紫。
生靈不作犬羊羞，民到于今受其賜。
人心有感自不忘，從茲築庵山之崗。
千春萬載奉祀事，願祝生民長樂康。
天开岩
作者：王献臣
朝代：宋
体裁：七言绝句

觉皇普照黄金宅，西有峰峦插空碧。地灵不放幽境开，都把云萝锁顽石。
寂光寺
作者：王献臣
朝代：宋
体裁：七言律诗

霸业何劳问废兴，前人楼阁后人登。海山有籍归真主，云物无情属野僧。饮鹿澄潭环细浪，啼猿拱木网寒藤。纷华不见旧时事，惟有禅龛空报澄。
泗州山
作者：王献臣
朝代：宋
体裁：古风

大石小石皆罗列，造化安排非人设。覆者如轩深者洞，方者如屏平者席。可以安尊罍，可以横琴瑟。天边乌兔眼前飞，海上波澜掌中白。
澄虚阁
作者：王献臣
朝代：宋

此地留仙灶，仙人去何早。一粒药初成，空山绝灵草。灶傍五色土，令人百病好。况复饵丹人，朱颜几时老。
澄虚阁
作者：王献臣
朝代：宋

此地留仙竈，仙人去何早。
一粒药初成，空山绝灵草。
竈傍五色土，令人百病好。
况復饵丹人，朱颜几时老。
麻姑坛
作者：王献臣
朝代：宋
体裁：古风

我佩绿绮琴，独上麻姑坛。七弦试拂拭，一天星斗寒。仙子为我来，降语五云端。世人知音少，君今休要弹。
天開巖
作者：王獻臣
朝代：宋

覺皇普照黄金宅，西有峰巒插空碧。
地靈不放幽境開，都把雲蘿鎖頑石。
寂光寺
作者：王獻臣
朝代：宋

霸業何勞問廢興，前人樓閣後人登。
海山有籍歸真主，雲物無情屬野僧。
飲鹿澄潭環細浪，啼猿拱木網寒藤。
紛華不見舊時事，惟有禪龕空報澄。
泗州山
作者：王獻臣
朝代：宋

大石小石皆羅列，造化安排非人設。
覆者如軒深者洞，方者如屏平者席。
可以安尊罍，可以橫琴瑟。
天邊烏兔眼前飛，海上波瀾掌中白。
澄虛閣
作者：王獻臣
朝代：宋

此地留仙竈，仙人去何早。
一粒藥初成，空山絕靈草。
竈傍五色土，令人百病好。
況復餌丹人，朱顔幾時老。
麻姑壇
作者：王獻臣
朝代：宋

我佩綠綺琴，獨上麻姑壇。
七弦試拂拭，一天星斗寒。
仙子爲我來，降語五雲端。
世人知音少，君今休要彈。
朝中措
作者：王玉
朝代：宋

杨花绕书暖风多。晴云点池波。戏数翠萍几靥，零星未碍圆荷。软人天气，半如溽暑，半似清和。说与香篝温火，酒痕梅却衣罗。
朝中措
作者：王玉
朝代：宋

楊花繞晝暖風多。晴雲點池波。戲數翠萍幾靨，零星未礙圓荷。軟人天氣，半如溽暑，半似清和。說與香篝縕火，酒痕梅卻衣羅。
朝中措·杨花绕昼暖风多
作者：王玉
朝代：宋
体裁：词

杨花绕昼暖风多。晴云点池波。戏数翠萍几靥，零星未碍圆荷。软人天气，半如溽暑，半似清和。说与香篝緼火，酒痕梅却衣罗。
朝中措·杨花绕昼暖风多
作者：王玉
朝代：宋
体裁：词

杨花绕昼暖风多。晴云点池波。戏数翠萍几靥，零星未碍圆荷。软人天气，半如溽暑，半似清和。说与香篝缊火，酒痕梅却衣罗。
題楚辭
作者：王玠
朝代：宋

忠臣遭放逐，委質湘江沉。
空餘離騷辭，萬世蒙賞音。
我今未忍死，終有報國心。
扣閽且無路，寫作哀怨吟。
题楚辞
作者：王玠
朝代：宋

忠臣遭放逐，委质湘江沉。
空余离骚辞，万世蒙赏音。
我今未忍死，终有报国心。
扣阍且无路，写作哀怨吟。
题楚辞
作者：王玠
朝代：宋

忠臣遭放逐，委质湘江沉。空馀离骚辞，万世蒙赏音。我今未忍死，终有报国心。扣阍且无路，写作哀怨吟。
空明洞
作者：王玨
朝代：宋

瑶草琪花半已空，洞門寂寂自春風。
千秋隻鶴無時返，安得蓬萊有路通。
舟行吳應求惜春次韻
作者：王珉
朝代：宋

弄日嬌雲未肯收，暫憑堤柳繫行舟。
數聲杜宇碧山遠，幾片落花春水流。
強借酒兵銷別恨，卻因詩債起新愁。
嗟予已豎降旗久，寄語將軍好罷休。
舟行吴应求惜春次韵
作者：王珉
朝代：宋

弄日娇云未肯收，暂凭堤柳系行舟。数声杜宇碧山远，几片落花春水流。强借酒兵销别恨，却因诗债起新愁。嗟予已竖降旗久，寄语将军好罢休。
舟行吴应求惜春次韵
作者：王珉
朝代：宋

弄日娇云未肯收，暂凭堤柳繫行舟。
数声杜宇碧山远，几片落花春水流。
强借酒兵销别恨，却因诗债起新愁。
嗟予已竖降旗久，寄语将军好罢休。
还靖师草屦
作者：王珉
朝代：宋

跣足山行践绿芜，道人应念我崎岖。还将达磨西归履，暂作王乔羽化凫。为爱轻松宜踏石，更怜萧洒胜联珠。还君旧物君收取，认得拖泥带水无。
还靖师草屦
作者：王珉
朝代：宋

跣足山行践绿芜，道人应念我崎岖。
还将达磨西归履，暂作王乔羽化鳬。
为爱轻松宜踏石，更怜萧洒胜联珠。
还君旧物君收取，认得拖泥带水无。
還靖師草屨
作者：王珉
朝代：宋

跣足山行踐綠蕪，道人應念我崎嶇。
還將達磨西歸履，暫作王喬羽化鳬。
爲愛輕鬆宜踏石，更憐蕭灑勝聯珠。
還君舊物君收取，認得拖泥带水無。
空明洞
作者：王珏
朝代：宋

瑶草琪花半已空，洞门寂寂自春风。千秋只鹤无时返，安得蓬莱有路通。
空明洞
作者：王珏
朝代：宋

瑶草琪花半已空，洞门寂寂自春风。
千秋隻鹤无时返，安得蓬莱有路通。
題希夷堂贈周道正
作者：王珏
朝代：宋

仙骨清冷道氣濃，餌芝深建括蒼東。
醉遊鼇頂三山綠，吟對神爐九轉紅。
千古遺音生指下，一天星斗在壺中。
蕭然不許塵埃到，顧我頻來興未窮。
题希夷堂赠周道正
作者：王珏
朝代：宋

仙骨清冷道气浓，饵芝深建括苍东。
醉游鳌顶三山绿，吟对神炉九转红。
千古遗音生指下，一天星斗在壶中。
萧然不许尘埃到，顾我频来兴未穷。
题希夷堂赠周道正
作者：王珏
朝代：宋

仙骨清泠道气浓，饵芝深建栝苍东。醉游鳌顶三山绿，吟对神炉九转红。千古遗音生指下，一天星斗在壶中。萧然不许尘埃到，顾我频来兴未穷。
题希夷堂赠周道正
作者：王珏
朝代：宋

仙骨清泠道气浓，饵芝深隐括苍东。
醉游鳌顶三山绿，吟对神炉九转红。
千古遗音生指下，一天星斗在壶中。
萧然不许尘埃到，顾我频来兴未穷。
和潘良貴三江亭
作者：王珩
朝代：宋

潘郎未覺鬢霜侵，佳致乘閑得得尋。
古岸渺茫分遠渡，飛甍虛敞快人心。
融樽想見頻頹玉，季諾由來雅勝金。
野老固慚東閣客，何妨同作醉翁吟。
和潘良贵三江亭
作者：王珩
朝代：宋
体裁：七言律诗

潘郎未觉鬓霜侵，佳致乘闲得得寻。古岸渺茫分远渡，飞甍虚敞快人心。融樽想见频颓玉，季诺由来雅胜金。野老固惭东阁客，何妨同作醉翁吟。
夢中作
作者：王珩
朝代：宋

杖屨步斜暉，煙村景物宜。
溪深水馬健，霜重橘奴肥。
舂罷雞爭黍，人行犬吠籬。
可憐田舍子，理亂不曾知。
夢中作
作者：王珩
朝代：宋

舂罷雞□□，□行犬吠難。
溪深水馬健，霜重橘奴肥。
梦中作
作者：王珩
朝代：宋
体裁：五言律诗

杖屦步斜晖，烟村景物宜。溪深水马健，霜重橘奴肥。舂罢鸡争黍，人行犬吠篱。可怜田舍子，理乱不曾知。
梦中作
作者：王珩
朝代：宋
体裁：古风

舂罢鸡□□，□行犬吠难。溪深水马健，霜重橘奴肥。
一題白馬館
作者：王珪
朝代：宋

白馬荒原非路歧，征夫未起雪侵肌。
雁思水國猶南翥，人在冰天更北馳。
狂吹欲號沙四作，凍雲無賴日西垂。
平生可是嗟行役，一對胡觴亦自嗤。
一题白马馆
作者：王珪
朝代：宋
体裁：七言律诗

白马荒原非路歧，征夫未起雪侵肌。雁思水国犹南翥，人在冰天更北驰。狂吹欲号沙四作，冻云无赖日西垂。平生可是嗟行役，一对胡觞亦自嗤。
三乡怀古
作者：王珪
朝代：宋

清洛东流去不还，汉唐遗事有无间。
庙荒古木连空谷，宫废春芜入乱山。
南陌絮飞人寂寂，孤城花落鸟关关。
登临几度游人老，又对东风髩欲班。
三鄉懷古
作者：王珪
朝代：宋

清洛東流去不還，漢唐遺事有無間。
廟荒古木連空谷，宫廢春蕪入亂山。
南陌絮飛人寂寂，孤城花落鳥關關。
登臨幾度遊人老，又對東風髩欲班。
上元
作者：王珪
朝代：宋

昔年今日从宸游，彩仗纷纷已御楼。半夜众星来紫极，一春万火纵丹丘。玉栏曾侍看山久，翠斝仍酣赐醴优。锦帐宵寒薰易歇，梦魂直欲到天头。
上元
作者：王珪
朝代：宋

昔年今日从宸游，綵仗纷纷已御楼。
半夜众星来紫极，一春万火纵丹丘。
玉栏曾侍看山久，翠醁仍酣赐醴优。
锦帐宵寒熏易歇，梦魂直欲到天头。
上元
作者：王珪
朝代：宋

昔年今日從宸遊，綵仗紛紛已御樓。
半夜衆星來紫極，一春萬火縱丹丘。
玉欄曾侍看山久，翠醁仍酣賜醴優。
錦帳宵寒薰易歇，夢魂直欲到天頭。
上元应制
作者：王珪
朝代：宋
体裁：诗

雪消华月满仙台，万烛当楼宝扇开。
双凤云中扶辇下，六鳌海上驾山来。
镐京春酒沾周宴，汾水秋风陋汉才。
一曲升平人共乐，君王又尽紫霞杯。
东楼
作者：王珪
朝代：宋

汉家宫省青槐下，信断鰲峰日易斜。
应为能言鏁鹦鹉，翻愁无思学杨花。
风波滚滚惊人事，文字孳孳老岁华。
偶向东楼望春色，归心不觉到天涯。
东楼
作者：王珪
朝代：宋
体裁：七言律诗

汉家宫省青槐下，信断鳌峰日易斜。应为能言锁鹦鹉，翻愁无思学杨花。风波滚滚惊人事，文字孳孳老岁华。偶向东楼望春色，归心不觉到天涯。
书四望亭
作者：王珪
朝代：宋
体裁：七言律诗

轩然独到碧峰头，万里青霄入寸眸。日夜松声如雨急，古今山色与云浮。废朝风物依依在，客路江波滚滚流。汉辇已沉江树老，天涯寂寞下归舟。
书隐者壁
作者：王珪
朝代：宋
体裁：五言律诗

客路森如棘，岩栖静掩关。陶巾春渍酒，谢屐晚回山。醉梦雷霆息，棋声日月閒。我惭撄世网，暂此一怡颜。
京口遇大風
作者：王珪
朝代：宋

虹蜺赫奕射中天，怒竅風號勢塕然。
雲翼扶摶彌九萬，海帆飛迅越三千。
鯢嘘駭浪時開闔，鰲負靈山或泝沿。
安得琴高控雙鯉，一驅霾曀靜洪淵。
京口遇大风
作者：王珪
朝代：宋

虹蜺赫奕射中天，怒窍风号势塕然。
云翼扶抟弥九万，海帆飞迅越三千。
鲵嘘骇浪时开阖，鰲负灵山或泝沿。
安得琴高控双鲤，一驱霾曀静洪渊。
京口遇大风
作者：王珪
朝代：宋

虹蜺赫奕射中天，怒竅风号势塕然。云翼扶抟弥九万，海帆飞迅越三千。鲵嘘骇浪时开阖，鳌负灵山或泝沿。安得琴高控双鲤，一驱霾曀静洪渊。
仁字卷子
作者：王珪
朝代：宋

文昌清晓漏声疏，曾看飞泉落笔初。诗人池塘似灵运，赋传宫殿学相如。春官不下真朱点，阴注将成淡墨书。见说丹台名第一，蕊章须诏侍严徐。
仁字卷子
作者：王珪
朝代：宋

文昌清晓漏声疏，曾看飞泉落笔初。
诗入池塘似灵运，赋传宫殿学相如。
春官不下真朱点，阴注将成淡墨书。
见说丹台名第一，蘂章须诏侍严徐。
仁字卷子
作者：王珪
朝代：宋

文昌清曉漏聲疏，曾看飛泉落筆初。
詩入池塘似靈運，賦傳宫殿學相如。
春官不下真朱點，陰注將成淡墨書。
見說丹臺名第一，蘂章須詔侍嚴徐。
仁宗皇帝挽詞五首·其一
作者：王珪
朝代：宋

忽覺宮車晚，乘雲御帝鄉。
空餘羣玉殿，不奏萬年觴。
白髮孤臣淚，黄塵九陌荒。
返虞歌未斷，陵柏已蒼蒼。
仁宗皇帝挽詞五首·其三
作者：王珪
朝代：宋

七月欑宮曉，愁看動素旂。
乾坤清淚滿，車駕昔遊非。
落月低黄繖，流塵上玉衣。
蒼梧何日返，耘鳥傍陵飛。
仁宗皇帝挽詞五首·其二
作者：王珪
朝代：宋

西葬青嵩道，千秋豈復晨。
皇圖先與子，廟號獨稱仁。
二帝衣裳舊，三王禮樂新。
茂陵書奏晚，不及議車巡。
仁宗皇帝挽詞五首·其五
作者：王珪
朝代：宋

憶昨頒遺詔，猶聞玉几香。
鼎湖龍已去，汾水雁空翔。
北極星辰暗，三山日月長。
宸遊在何處，尚想赭袍光。
仁宗皇帝挽詞五首·其四
作者：王珪
朝代：宋

平昔傳清蹕，金輿下紫宸。
忽從滄海宴，遂隔屬車塵。
劍落橋山夜，衣留漢廟春。
東廂朝聖子，絕慟見羣臣。
仁宗皇帝挽词五首·其一
作者：王珪
朝代：宋

忽觉宫车晚，乘云御帝乡。
空余羣玉殿，不奏万年觞。
白髮孤臣泪，黄尘九陌荒。
返虞歌未断，陵柏已苍苍。
仁宗皇帝挽词五首·其三
作者：王珪
朝代：宋

七月攒宫晓，愁看动素旗。
干坤清泪满，车驾昔游非。
落月低黄伞，流尘上玉衣。
苍梧何日返，耘鸟傍陵飞。
仁宗皇帝挽词五首·其二
作者：王珪
朝代：宋

西葬青嵩道，千秋岂復晨。
皇图先与子，庙号独称仁。
二帝衣裳旧，三王礼乐新。
茂陵书奏晚，不及议车巡。
仁宗皇帝挽词五首·其五
作者：王珪
朝代：宋
体裁：五言律诗

忆昨颁遗诏，犹闻玉几香。鼎湖龙已去，汾水雁空翔。北极星辰暗，三山日月长。宸游在何处，尚想赭袍光。
仁宗皇帝挽词五首·其四
作者：王珪
朝代：宋

平昔传清跸，金舆下紫宸。
忽从沧海宴，遂隔属车尘。
剑落桥山夜，衣留汉庙春。
东厢朝圣子，绝恸见羣臣。
从驾至开宝寺庆寿崇因阁依韵和吴相公
作者：王珪
朝代：宋

崇因开宝构，金碧画相辉。禁跸随曦驭，层城转斗机。梵音狮子吼，妙相鸽王归。洛水浮神篆，天花满御衣。塔疑从地涌，栋拟入云飞。上行乘今果，群超悟昨非。慧珠常自照，法雨遍成霏。但起真如念，梯梁即可几。
从驾至开宝寺庆寿崇因阁依韵和吴相公
作者：王珪
朝代：宋

崇因开宝构，金碧画相辉。
禁跸随曦驭，曾城转斗机。
梵音狮子吼，妙相鸽王归。
洛水浮神篆，天花满御衣。
塔疑从地涌，栋儗入云飞。
上行乘今果，羣迷悟昨非。
慧珠常自照，法雨徧成霏。
但起真如念，梯梁即可几。
会仙石
作者：王珪
朝代：宋

奉使羣材笑拍肩，玉浆春酒已酡然。
当时曾舐淮南鼎，亦恐兹山自有仙。
來燕堂聯句
作者：王珪
朝代：宋

賢侯謝郡歸，從遊樂吾黨。
林泉富餘地，卜築疏陳莽。
是時春正中，來燕音下上。
若賀大厦成，喜留衆賓賞。
得名因笑談，揮墨粲題榜。
所夸賢豪盛，豈止池榭廣。
人心樂且閒，鳥意頡而頏。
吟罇敞花軒，醉枕酣風幌。
輕雲薄藻棟，初日麗珠網。
紅袂生暗香，清絃泛餘響。
林深隱飛蓋，岸曲遲去槳。
波光欄檻明，竹氣衣巾爽。
虛客涼樾入，影與文漣蕩。
晨飈轉綠蕙，夕雨滋膏壤。
嘉辰喜盍朋，命駕期屢往。
觴詠陶淑真，世俗豈吾倣。
得以爲勝遊，蕭然散煩想。
公子固好士，世德復可像。
今此大基構，不圖專奉養。
美哉風流存，來葉足師仰。
依韵吴枢密正月二日留题曾侍中斋阁
作者：王珪
朝代：宋

昨日春风变旧年，连珂来访紫芝仙。三朝元仗鸿钧手，万里今同不击船。寿酒一倾人共醉，赐书千轴子多贤。从前身奶如公少，莫把长竿忆渭川。
依韵和元参政喜雨四首
作者：王珪
朝代：宋

页旱连春与俗忧，忽兴嘉雨遍群州。郊禾薿薿青如积，宫瓦差差翟欲流。良弼为霖辜宿望，神僧作雾应精求。西成喜有登年修，況此新晴见黍秋。
依韵和元参政喜雨四首·其一
作者：王珪
朝代：宋

岁旱连春与俗忧，忽兴嘉雨徧羣州。
郊禾薿薿青如积，宫瓦差差翠欲流。
良弼为霖辜宿望，神僧作雾应精求。
西成喜有登年候，况此新晴见麦秋。
依韵和元参政喜雨四首·其三
作者：王珪
朝代：宋

紫殿宵祈感圣忧，玉毫曾降梵王州。
慈深三界云常聚，法徧诸天雨自流。
袯襫趂耕皆帝力，污邪满载为民求。
年年睿泽霑羣物，愧未酬恩鬓已秋。
依韵和元参政喜雨四首·其二
作者：王珪
朝代：宋
体裁：古风

瑶津祷雨见皇忧，谁约金仙下帝州。楼阁绕云千地涌，鱼龙嘘水五天流。至精自与三灵契，殊例终缘万宇求。柄国老臣无异术，但将嘉荫续阳秋。
依韵和元参政喜雨四首·其四
作者：王珪
朝代：宋
体裁：古风

君心常与下民忧，嘉应为霖讵一州。梦绕金人云气满，笑回玉女电光流。己成沃野千箱望，岂事灵坛屡舞求。边粟定储三百万，皋兰何必预防秋。
依韵和元参政正月十九日候聚厅移刻未至口占绝句
作者：王珪
朝代：宋
体裁：七言绝句

日下龙楼禁漏疏，朝衣犹自覆熏炉。五房人退文书静，閒看河州瑞麦图。
依韵和吴枢密上王相公同召赴资政殿听读诗义感事
作者：王珪
朝代：宋
体裁：七言律诗

清晓陈经秘殿中，关睢首化属周公。人穿豹尾班初上，日转螭头讲未终。述作虽寻前圣远，讨论犹待后贤通。汉廷无更矜他说，自有匡衡发帝聪。
依韵和吴枢密正月二日留题曾侍中斋阁
作者：王珪
朝代：宋

昨日春风变旧年，连珂来访紫芝仙。
三朝元仗鸿钧手，万里今同不繫船。
寿酒一倾人共醉，赐书千轴子多贤。
从前身退如公少，莫把长竿忆渭川。
依韵和吴相公南郊春晴题斋宫壁绝句
作者：王珪
朝代：宋
体裁：七言绝句

玉津驰马柳风斜，雨急金鳞走御沙。南亩农民望新霁，不劳云意苦相遮。
依韵和吴相公史院开局
作者：王珪
朝代：宋

晓下金门路，君筵听召余。
簪缨三寿客，笔削两朝书。
身老谁逢此，恩深尽醉欤。
传闻访遗事，应走史臣车。
依韵和吴相公闻南宫放榜喜雨即事绝句
作者：王珪
朝代：宋
体裁：七言绝句

紫掖清晨捧号来，门前桃李占先开。满城风雨逢寒食，更听春岩第一雷。
依韵和宋次道龙图阁曝书
作者：王珪
朝代：宋

五云迎晓禁庐开，不及华衣曳老莱。宝藏发函金作界，仙醪传羽玉为台。已逢天上非常景，更约人间第一材。白首庙堂终乞去，明年此会定应来。
依韵和宋次道龙图馆阁暴书
作者：王珪
朝代：宋
体裁：七言律诗

五云迎晓禁庐开，不及华衣曳老莱。宝藏发函金作界，仙醪传羽玉为台。己逢天上非常景，更约人间第一材。白首庙堂终乞去，明年此会定应来。
依韵和张文裕龙图加执政入东西府诗
作者：王珪
朝代：宋

微生巾褐本蒿莱，叨遇优贤府第开。云绕连甍依象阙，玉调清管下钧台。几年忆共鹓鸿侣，今日惭非住石材，莫讶门庭光采盛，金舆亲屈至尊来。
依韵和张文裕龙图贺执政入东西府诗
作者：王珪
朝代：宋
体裁：七言律诗

微生巾褐本蒿莱，叨遇优贤府第开。云绕连甍依象阙，玉调清管下钧台。几年忆共鹓鸿侣，今日惭非柱石材。莫讶门庭光采盛，金舆亲屈帝尊来。
依韵和景仁寄河中公仪龙图
作者：王珪
朝代：宋

锦江回日应迢递，闻道秋来已到城。南省深沈春又锁，东楼怅望雨中情。河声欲转吞鼙鼓，山色初明照旆旌。别后新诗有多少，钟嵘那得为君评。
依韵和景仁寄河中公仪龙图
作者：王珪
朝代：宋
体裁：七言律诗

锦江回日应迢递，闻道秋来已到城。南省深沉春又锁，东楼怅望雨中情。河声欲转吞鼙鼓，山色初明照旆旌。别后新诗有多少，钟嵘那得为君评。
依韵和景仁闻喜席上作兼呈司马君实内翰
作者：王珪
朝代：宋

奉诏华林事最荣，门前几度放门生。
三朝遇主惟文翰，十榜传家有姓名。
碧海蟠桃和露重，丹山雏凤入云清。
诗书教子终须立，箧裏黄金一顾轻。
依韵和景彝观刑部厅燕侍郎画山水二首·其一
作者：王珪
朝代：宋

昔人曾此怜幽壁，醇墨今留隐约间。
犹帯惊波下沧海，常迎爽气入朝山。
苔文半染风霜古，鸟影时过岁月閒。
谁更潇湘移雨竹，满轩疏洒翠成斑。
依韵和景彝观刑部厅燕侍郎画山水二首·其二
作者：王珪
朝代：宋
体裁：七言律诗

秋曹壁上奇山水，官冷尤将野趣宜。翠竹忽逢行尽处，白云相伴看多时。于今绝笔谁还识，当日清吟亦欠诗。犹喜一来重拂拭，惭无佳句续君辞。
依韵和曾侍中谢二府相顾
作者：王珪
朝代：宋
体裁：七言律诗

年年常过平津馆，解组归来苦未羸。晓日初临金阙动，春风正与玉杯期。三公就第谁同寿，丞相传经自有儿。感旧不辞今日醉，江湖思去已多时。
依韵和梅圣俞从登东楼三首
作者：王珪
朝代：宋

五云扶阙对南山，风猎丹丘烧影还。凤苔斗回天北畔，瑶台直到海中间。漏寒锦账迟归梦，波暖金钟艳醉颜。谁在玉楼歌未足，林梢春鸟已关关。
依韵和梅圣俞从登东楼三首·其一
作者：王珪
朝代：宋

万灯初烧宝龙山，御路先迎綵仗还。
紫极躔星来帝所，仙风逓管落人间。
芳醪欲泥追嘉节，红烛翻惊照病颜。
曾从宸游燕双阙，梦魂通夕绕严关。
依韵和梅圣俞从登东楼三首·其三
作者：王珪
朝代：宋

云日晖晖下碧山，谁从沧海宴初还。
香车轣辘红尘裏，紫阙岧嶤瑞气间。
午夜笙歌移法曲，满城桃李斗朱颜。
金吾不禁天街鼓，独有文闱已上关。
依韵和梅圣俞从登东楼三首·其二
作者：王珪
朝代：宋

五云扶阙对南山，风猎丹邱烧影还。
鳯盖斗回天北畔，瑶台直到海中间。
漏寒锦帐迟归梦，波暖金钟艷醉颜。
谁在玉楼歌未足，林梢春鸟已关关。
依韵和永叔戏书
作者：王珪
朝代：宋

良辰并与赏心难，偶对青樽且共欢。梦忆江湖无奈远，吟牵月露不胜寒。曲逢郢雪须歌尽，漏绕宫花几听残。朝锁汉台空怅望，欲将春恨吒飞翰。
依韵和永叔戱书
作者：王珪
朝代：宋

良辰并与赏心难，偶对清樽且共欢。
梦忆江湖无奈远，吟牵月露不胜寒。
曲逢郢雪须歌尽，漏绕宫花几听残。
朝鎻楼台空怅望，欲将春恨託飞翰。
依韵和犯景仁翰留题子履草堂二首
作者：王珪
朝代：宋

闻君筑圃我奇植，红蕊黄花落又开。惟有庭前岁寒竹，时时双凤下飞来。
依韵和王原叔内翰禁直有怀
作者：王珪
朝代：宋
体裁：五言律诗

暮钥严温省，宵铃静浴堂。银花无奈冷，瑶草又还芳。梦久闻仙吹，班清犯晓霜。帝阍何所叩，一炷祝尧香。
依韵和王宣徽冬燕
作者：王珪
朝代：宋
体裁：七言律诗

丞相华堂燕斝飞，君恩自与众心期。鲁台况值书云后，汉殿仍经喜雪时。便有东风来翠幕，别翻新曲度瑶池。可伤衰病无才思，欲续高吟愧色丝。
依韵和王宣徽冬燕
作者：王珪
朝代：宋

丞相华堂燕斝飞，群恩自与众心期。鲁台況值书云后，汉殿仍经喜雪时。便有东风来翠幕，别翻新曲度瑶池。可伤衰病无材思，欲续高吟鬼色丝。
依韵和王宣徽奉安中太乙神像
作者：王珪
朝代：宋

太乙真庭结宝坛，中涵元象本无言。
三山波涌楼台近，北极星环剑佩尊。
岁入飞宫初在丑，神移列驭直从坤。
妖氛自逐灵旗捲，瑞谷常登御廪蕃。
晓日破红浮斗栱，夕云凝紫护周垣。
龙随御笔栖碑首，鹤带仙书语洞门。
天马应歌来仗衞，岳祗聫职听朝昏。
传闻词客新吟苦，玉案纔承上帝恩。
依韵和王宣徽春雨
作者：王珪
朝代：宋
体裁：五言律诗

春入东郊雨，油然协气通。晓澌犹未破，岁事已知丰。辇凤翔仙雾，台乌转瑞风。野农徒鼓舞，何以谢天功。
依韵和章枢密景灵宫奉安列圣神御
作者：王珪
朝代：宋
体裁：七言律诗

清都铙吹犯宵寒，宝帐云龙度帝关。禁跸忽传天直北，仙山元在海中间。九门日月蒙嘉气，六殿衣冠绘晬颜。翠辇归来朝献罢，千官齐拜未央班。
依韵和范景仁内翰留题子履草堂二首·其一
作者：王珪
朝代：宋
体裁：七言绝句

门前车马走尘埃，偶到东园眼暂开。鳌岭凤池人去后，不知载酒又谁来。
依韵和范景仁内翰留题子履草堂二首·其二
作者：王珪
朝代：宋

闻君筑圃多奇植，红蘂黄花落又开。
惟有庭前岁寒竹，时时双凤下飞来。
依韵和蔡参政导洛
作者：王珪
朝代：宋
体裁：七言律诗

浩浩洪河一派收，亘山回洛骇阴虬。锦张客幔从隋去，龟负神书入宋流。波急满川跳万鲤，气温销冻运千舟。谁言伯禹能行水，不见当时为帝谋。
依韵和蔡枢密山药
作者：王珪
朝代：宋

凤池春晚绿生烟，曾见高枝蔓正延。
常伴兔丝留我箧，几随竹叶泛君筵。
谁言御水传名久，须信睢园得地偏。
纔获灵根便亲植，一番新叶已森然。
依韵和蔡枢密山药
作者：王珪
朝代：宋

凤池春晚绿生烟，曾见高枝蔓正延。常伴兔丝留我箧，几随竹叶泛君筵。谁言御水传名久，须信睢园得地偏。缠护灵根便亲植，一番新叶已森然。
依韵和蔡枢密岷洮恢復部落迎降
作者：王珪
朝代：宋

河湟形胜厌西陲，忽觉连营列汉旗。
天子坐筹星两两，将军归旆印纍纍。
称觞别殿传新曲，衘璧名王按旧仪。
江汉一篇犹未美，周宣方事伐淮夷。
依韵和蔡相公侍燕集英殿诗
作者：王珪
朝代：宋
体裁：七言律诗

春风又侍瑶池宴，帝子初临黼座傍。花覆衣冠多喜气，云扶宫殿满荣光。仙人来献重轮曲，丞相仍裁湛露章。身老太平殊未报，年年更得奉君觞。
依韵和蔡相公宣赐
作者：王珪
朝代：宋

翠芳亭畔晓霜寒，朱实离离覆御栏。况是园林都未有，初无法土略相干。黄欺晚菊垂金砌，圆并明珠落钿盘。珍重九霄新赐得，好同仙露芦朝餐。
依韵和蔡相公宣赐金橘
作者：王珪
朝代：宋
体裁：七言律诗

翠芳亭畔晓霜寒，朱实离离覆御栏。况是园林都未有，初无尘土略相干。黄欺晚菊垂金砌，圆并明珠落钿盘。珍重九霄新赐得，好同仙露荐朝餐。
依韵和贾直孺舍人初春祠左太乙二首·其一
作者：王珪
朝代：宋
体裁：七言律诗

严祠初缀汉墀班，爚爚珠熉照幄宽。玉殿威神来帝福，紫垣风骨敌春寒。芝华拥盖阴犹合，桂醑流觞饮欲残。拂晓东风迎马首，鸣珂归背月珊珊。
依韵和贾直孺舍人初春祠左太乙二首·其一
作者：王珪
朝代：宋

严祠初缀汉墀班，爚爚珠熉照幄寛。
玉殿威神来帝福，紫垣风骨敌春寒。
芝华拥盖阴犹合，桂醑流觞饮欲残。
拂晓东风迎马首，鸣珂归背月珊珊。
依韵和贾直孺舍人初春祠左太乙二首·其二
作者：王珪
朝代：宋

太乙灵宫近帝都，夕迎丹节下层虚。
方从宣室承釐后，更约浮邱把袂初。
文藻自高鹓掖诏，姓名应冠蘂台书。
我惭昔预祠春客，曾梦钧天侍燕胥。
依韵恭和圣制俯同太师文彦博玉津园赐宴席上述怀
作者：王珪
朝代：宋

上苑张瑶席，春风万象新。
谁知挂冠客，曾是钓璜人。
感遇归真主，勋劳念老臣。
曲成双鳯舞，酒入百花醇。
日月恩华满，朝廷喜气均。
天章照黄髪，异数极君仁。
依韵恭和圣制龙图天章阁观三圣御书
作者：王珪
朝代：宋
体裁：五言律诗

半夜传君召，西清阅帝文。笔回丹穴凤，歌起沛中云。御幄金虬转，仙墀羽仗分。君王自天纵，况复睿心勤。
依韵恭和圣制龙图天章阁观三圣御书
作者：王珪
朝代：宋

半夜传君召，西清阅帝文。
笔回丹穴凤，歌起沛中云。
御幄金虬转，仙墀羽仗分。
君王自天纵，况復睿心勤。
依韻和元參政喜雨四首·其一
作者：王珪
朝代：宋

歲旱連春與俗憂，忽興嘉雨徧羣州。
郊禾薿薿青如積，宫瓦差差翠欲流。
良弼爲霖辜宿望，神僧作霧應精求。
西成喜有登年候，况此新晴見麥秋。
依韻和元參政喜雨四首·其三
作者：王珪
朝代：宋

紫殿宵祈感聖憂，玉毫曾降梵王州。
慈深三界雲常聚，法徧諸天雨自流。
襏襫趂耕皆帝力，汙邪滿載爲民求。
年年睿澤霑羣物，愧未酬恩鬢已秋。
依韻和元參政喜雨四首·其二
作者：王珪
朝代：宋

瑤津禱雨見皇憂，誰約金仙下帝州。
樓閣繞雲千地湧，魚龍噓水五天流。
至精自與三靈契，殊例終緣萬宇求。
柄國老臣無異術，但將嘉蔭續陽秋。
依韻和元參政喜雨四首·其四
作者：王珪
朝代：宋

君心常與下民憂，嘉應爲霖詎一州。
夢繞金人雲氣滿，笑回玉女電光流。
己成沃野千箱望，豈事靈壇屢舞求。
邊粟定儲三百萬，臯蘭何必預防秋。
依韻和元參政正月十九日候聚廳移刻未至口占絕句
作者：王珪
朝代：宋

日下龍樓禁漏疏，朝衣猶自覆熏爐。
五房人退文書静，閒看河州瑞麥圖。
依韻和吳樞密上王相公同召赴資政殿聽讀詩義感事
作者：王珪
朝代：宋

清曉陳經秘殿中，關睢首化屬周公。
人穿豹尾班初上，日轉螭頭講未終。
述作雖尋前聖遠，討論猶待後賢通。
漢廷無更矜他說，自有匡衡發帝聰。
依韻和吳樞密正月二日留題曾侍中齋閣
作者：王珪
朝代：宋

昨日春風變舊年，連珂來訪紫芝仙。
三朝元仗鴻鈞手，萬里今同不繫船。
壽酒一傾人共醉，賜書千軸子多賢。
從前身退如公少，莫把長竿憶渭川。
依韻和吳相公南郊春晴題齋宮壁絕句
作者：王珪
朝代：宋

玉津馳馬柳風斜，雨急金鱗走御沙。
南畝農民望新霽，不勞雲意苦相遮。
依韻和吳相公史院開局
作者：王珪
朝代：宋

曉下金門路，君筵聽召餘。
簪纓三壽客，筆削兩朝書。
身老誰逢此，恩深盡醉歟。
傳聞訪遺事，應走史臣車。
依韻和吳相公聞南宮放榜喜雨即事絕句
作者：王珪
朝代：宋

紫掖清晨捧號來，門前桃李占先開。
滿城風雨逢寒食，更聽春巖第一雷。
依韻和宋次道龍圖館閣暴書
作者：王珪
朝代：宋

五雲迎曉禁廬開，不及華衣曳老萊。
寶藏發函金作界，仙醪傳羽玉爲臺。
己逢天上非常景，更約人間第一材。
白首廟堂終乞去，明年此會定應來。
依韻和張文裕龍圖賀執政入東西府詩
作者：王珪
朝代：宋

微生巾褐本蒿萊，叨遇優賢府第開。
雲繞連甍依象闕，玉調清管下鈞臺。
幾年憶共鵷鴻侣，今日慚非柱石材。
莫訝門庭光采盛，金輿親屈帝尊來。
依韻和景仁寄河中公儀龍圖
作者：王珪
朝代：宋

錦江回日應迢遞，聞道秋來已到城。
南省深沉春又鎖，東樓悵望雨中情。
河聲欲轉吞鼙鼓，山色初明照旆旌。
别後新詩有多少，鍾嶸那得爲君評。
依韻和景仁聞喜席上作兼呈司馬君實內翰
作者：王珪
朝代：宋

奉詔華林事最榮，門前幾度放門生。
三朝遇主惟文翰，十榜傳家有姓名。
碧海蟠桃和露重，丹山雛鳳入雲清。
詩書教子終須立，篋裏黄金一顧輕。
依韻和景彝觀刑部廳燕侍郎畫山水二首·其一
作者：王珪
朝代：宋

昔人曾此憐幽壁，醇墨今留隱約間。
猶帯驚波下滄海，常迎爽氣入朝山。
苔文半染風霜古，鳥影時過歲月閒。
誰更瀟湘移雨竹，滿軒疏灑翠成斑。
依韻和景彝觀刑部廳燕侍郎畫山水二首·其二
作者：王珪
朝代：宋

秋曹壁上奇山水，官冷尤將野趣宜。
翠竹忽逢行盡處，白雲相伴看多時。
于今絕筆誰還識，當日清吟亦欠詩。
猶喜一来重拂拭，慚無佳句續君辭。
依韻和曾侍中謝二府相顧
作者：王珪
朝代：宋

年年常過平津館，解組歸来苦未羸。
曉日初臨金闕動，春風正與玉杯期。
三公就第誰同壽，丞相傳經自有兒。
感舊不辭今日醉，江湖思去已多時。
依韻和梅聖俞從登東樓三首·其一
作者：王珪
朝代：宋

萬燈初燒寶龍山，御路先迎綵仗還。
紫極躔星來帝所，仙風逓管落人間。
芳醪欲泥追嘉節，紅燭翻驚照病顔。
曾從宸遊燕雙闕，夢魂通夕繞嚴關。
依韻和梅聖俞從登東樓三首·其三
作者：王珪
朝代：宋

雲日暉暉下碧山，誰從滄海宴初還。
香車轣轆紅塵裏，紫闕岧嶤瑞氣間。
午夜笙歌移法曲，滿城桃李鬭朱顔。
金吾不禁天街鼓，獨有文闈已上關。
依韻和梅聖俞從登東樓三首·其二
作者：王珪
朝代：宋

五雲扶闕對南山，風獵丹邱燒影還。
鳯盖斗回天北畔，瑤臺直到海中間。
漏寒錦帳遲歸夢，波暖金鍾艷醉顔。
誰在玉樓歌未足，林梢春鳥已關關。
依韻和永叔戱書
作者：王珪
朝代：宋

良辰并與賞心難，偶對清樽且共歡。
夢憶江湖無奈遠，吟牽月露不勝寒。
曲逢郢雪須歌盡，漏繞宫花幾聽殘。
朝鎻樓臺空悵望，欲將春恨託飛翰。
依韻和王原叔內翰禁直有懷
作者：王珪
朝代：宋

暮鑰嚴温省，宵鈴靜浴堂。
銀花無奈冷，瑤草又還芳。
夢久聞仙吹，班清犯曉霜。
帝閽何所叩，一炷祝堯香。
依韻和王宣徽冬燕
作者：王珪
朝代：宋

丞相華堂燕斝飛，君恩自與衆心期。
魯臺况值書雲後，漢殿仍經喜雪時。
便有東風來翠幕，别翻新曲度瑤池。
可傷衰病無才思，欲續高吟愧色絲。
依韻和王宣徽奉安中太乙神像
作者：王珪
朝代：宋

太乙真庭結寶壇，中涵元象本無言。
三山波湧樓臺近，北極星環劍佩尊。
歲入飛宫初在丑，神移列馭直從坤。
妖氛自逐靈旂捲，瑞穀常登御廪蕃。
曉日破紅浮鬭栱，夕雲凝紫護周垣。
龍隨御筆棲碑首，鶴带仙書語洞門。
天馬應歌來仗衞，嶽祗聫職聽朝昏。
傳聞詞客新吟苦，玉案纔承上帝恩。
依韻和王宣徽春雨
作者：王珪
朝代：宋

春入東郊雨，油然協氣通。
曉澌猶未破，歲事已知豐。
輦鳳翔仙霧，臺烏轉瑞風。
野農徒鼓舞，何以謝天功。
依韻和章樞密景靈宫奉安列聖神御
作者：王珪
朝代：宋

清都鐃吹犯宵寒，寶帳雲龍度帝關。
禁蹕忽傳天直北，仙山元在海中間。
九門日月蒙嘉氣，六殿衣冠繪晬顔。
翠輦歸來朝獻罷，千官齊拜未央班。
依韻和范景仁內翰留題子履草堂二首·其一
作者：王珪
朝代：宋

門前車馬走塵埃，偶到東園眼暫開。
鼇嶺鳳池人去後，不知載酒又誰來。
依韻和范景仁內翰留題子履草堂二首·其二
作者：王珪
朝代：宋

聞君築圃多奇植，紅蘂黄花落又開。
惟有庭前歲寒竹，時時雙鳳下飛來。
依韻和蔡參政導洛
作者：王珪
朝代：宋

浩浩洪河一派收，亘山回洛駭陰虬。
錦張客幔從隋去，龜負神書入宋流。
波急滿川跳萬鯉，氣温銷凍運千舟。
誰言伯禹能行水，不見當時爲帝謀。
依韻和蔡樞密山藥
作者：王珪
朝代：宋

鳳池春晚綠生烟，曾見高枝蔓正延。
常伴兔絲留我篋，幾隨竹葉泛君筵。
誰言御水傳名久，須信睢園得地偏。
纔獲靈根便親植，一番新葉已森然。
依韻和蔡樞密岷洮恢復部落迎降
作者：王珪
朝代：宋

河湟形勝厭西陲，忽覺連營列漢旂。
天子坐籌星兩兩，將軍歸旆印纍纍。
稱觴别殿傳新曲，衘璧名王按舊儀。
江漢一篇猶未美，周宣方事伐淮夷。
依韻和蔡相公侍燕集英殿詩
作者：王珪
朝代：宋

春風又侍瑤池宴，帝子初臨黼座傍。
花覆衣冠多喜氣，雲扶宫殿滿榮光。
仙人來獻重輪曲，丞相仍裁湛露章。
身老太平殊未報，年年更得奉君觴。
依韻和蔡相公宣賜金橘
作者：王珪
朝代：宋

翠芳亭畔曉霜寒，朱實離離覆御欄。
况是園林都未有，初無塵土略相干。
黄欺晚菊垂金砌，圓並明珠落鈿盤。
珍重九霄新賜得，好同仙露薦朝餐。
依韻和賈直孺舍人初春祠左太乙二首·其一
作者：王珪
朝代：宋

嚴祠初綴漢墀班，爚爚珠熉照幄寛。
玉殿威神来帝福，紫垣風骨敵春寒。
芝華擁盖陰猶合，桂醑流觴飲欲殘。
拂曉東風迎馬首，鳴珂歸背月珊珊。
依韻和賈直孺舍人初春祠左太乙二首·其二
作者：王珪
朝代：宋

太乙靈宫近帝都，夕迎丹節下層虚。
方從宣室承釐後，更約浮邱把袂初。
文藻自高鵷掖詔，姓名應冠蘂臺書。
我慚昔預祠春客，曾夢鈞天侍燕胥。
依韻恭和聖製俯同太師文彦博玉津園賜宴席上述懷
作者：王珪
朝代：宋

上苑張瑤席，春風萬象新。
誰知掛冠客，曾是釣璜人。
感遇歸真主，勳勞念老臣。
曲成雙鳯舞，酒入百花醇。
日月恩華滿，朝廷喜氣均。
天章照黄髪，異數極君仁。
依韻恭和聖製龍圖天章閣觀三聖御書
作者：王珪
朝代：宋

半夜傳君召，西清閲帝文。
筆回丹穴鳳，歌起沛中雲。
御幄金虯轉，仙墀羽仗分。
君王自天縱，況復睿心勤。
信字卷子
作者：王珪
朝代：宋

春闈只恐有遺材，據案重將信字開。
白石謾應歌寗角，黄金枉是起燕臺。
侵更競看倉惶筆，薄晚誰啣毷氉杯。
文字須從勤苦得，莫霑雙淚向塵埃。
信字卷子
作者：王珪
朝代：宋

春闱只恐有遗材，据案重将信字开。
白石谩应歌寗角，黄金枉是起燕台。
侵更竞看仓惶笔，薄晚谁衔毷氉杯。
文字须从勤苦得，莫霑双泪向尘埃。
元日呈原叔給事唐卿諫議
作者：王珪
朝代：宋

欲曉東風拂面來，征驂初喜共春回。
九天應下階庭拜，萬蟄先驚漢地雷。
冷徹貂裘須護節，和侵氊屋莫窮杯。
出疆慷慨男兒事，未信霜顔便一摧。
元日呈原叔给事唐聊谏议
作者：王珪
朝代：宋

欲晓东风拂面来，征骖初喜共春回。九天应下阶庭拜，万蛰先惊汉地雷。冷彻貂裘须护节，和侵氊屋莫穷杯。出疆慷慨男儿事，未信霜颜便一摧。
冀館春夕見月
作者：王珪
朝代：宋

甚寵無如使牡行，曾同萬里聽秋聲。
黄金臺下嘶宛馬，木葉山前度漢旌。
纔到關南逢雁盡，重来海上見波平。
故人臨月應相望，一夕寒光特爲明。
冀馆春夕见月
作者：王珪
朝代：宋

甚宠无如使牡行，曾同万里听秋声。
黄金台下嘶宛马，木叶山前度汉旌。
纔到关南逢雁尽，重来海上见波平。
故人临月应相望，一夕寒光特为明。
再召至龍圖閣觀書
作者：王珪
朝代：宋

君王又詔蓬莱宴，三閣崔嵬壓海鼇。
翠玉装輿容扈蹕，黄金塗紙看揮毫。
堯文自與星辰爛，漢殿常依日月高。
四十年来無此會，恩深不覺醉仙醪。
再召至龙图阁观书
作者：王珪
朝代：宋
体裁：七言律诗

君王又诏蓬莱宴，三阁崔嵬压海鳌。翠玉装舆容扈跸，黄金涂纸看挥毫。尧文自与星辰烂，汉殿常依日月高。四十年来无此会，恩深不觉醉仙醪。
刑部侍郎致仕王熙仲挽詞
作者：王珪
朝代：宋

解組歸來歲月侵，應無塵土上華簪。
猶聞别鶴山中怨，忽送冥鴻日外沉。
洧水于今寒露起，漢臺依舊白雲深。
與君曾論平生事，不覺臨觴淚滿襟。
刑部侍郎致仕王熙仲挽词
作者：王珪
朝代：宋
体裁：七言律诗

解组归来岁月侵，应无尘土上华簪。犹闻别鹤山中怨，忽送冥鸿日外沉。洧水于今寒露起，汉台依旧白云深。与君曾论平生事，不觉临觞泪满襟。
刘损斋主簿见示游广教和刘朔斋诗次韵
作者：王珪
朝代：宋
体裁：七言律诗

红叶村边白板扉，林间剥啄愧新知。离居自信难同俗，载酒何时许问奇。黄蘖人亡空有寺，锦袍仙去更无诗。知君此日登临意，不比儿曹饱腹嬉。
刘损斋主簿见示游广教和刘朔斋诗次韵
作者：王珪
朝代：宋

红叶村边白版扉，林间剥啄愧新知。离居自信难同俗，载酒何时许问奇。黄蘖人亡空有寺，锦袍仙去更无诗。知君此日登临意，不比儿曹饱腹嬉。
劉損齋主簿見示遊廣教和劉朔齋詩次韻
作者：王珪
朝代：宋

紅葉村邊白板扉，林間剥啄愧新知。
離居自信難同俗，載酒何時許問奇。
黄蘖人亡空有寺，錦袍仙去更無詩。
知君此日登臨意，不比兒曹飽腹嬉。
南海館中
作者：王珪
朝代：宋

嶺外經年逐斷蓬，孤吟廢館幾宵中。
燈回秋壁耿鄉夢，雨送夜潮飄海風。
靖節久拋三徑樂，子雲坐漢十金空。
何時征棹一歸去，江有鱸蓴岸有風。
南海馆中
作者：王珪
朝代：宋
体裁：七言律诗

岭外经年逐断蓬，孤吟废馆几宵中。灯回秋壁耿乡梦，雨送夜潮飘海风。靖节久抛三径乐，子云坐汉十金空。何时征棹一归去，江有鲈莼岸有风。
即事
作者：王珪
朝代：宋

云日散朝阴，清江更一临。北堂无划积，南浦有波深。春意饶芳树，晴光动翠岑。自惭机亦浅，劳起海鸥心。
即事
作者：王珪
朝代：宋
体裁：五言律诗

云日散朝阴，清江更一临。北堂无草积，南浦有波深。春意饶芳树，晴光动翠岑。自惭机亦浅，劳起海鸥心。
即事
作者：王珪
朝代：宋

雲日散朝陰，清江更一臨。
北堂無草積，南浦有波深。
春意饒芳樹，晴光動翠岑。
自慚機亦淺，勞起海鷗心。
又上监察御史
作者：王珪
朝代：宋
体裁：七言律诗

一札兴贤圣化新，观光上国已彬彬。右文幸际休明世，奉诏犹须牧守臣。鹈鴂不为芳草计，鹪鹩似畏罻罗人。轺车到处天恩遍，祗有儒林欠得春。
又上監察御史
作者：王珪
朝代：宋

一札興賢聖化新，觀光上國已彬彬。
右文幸際休明世，奉詔猶須牧守臣。
鵜鴂不爲芳草計，鷦鷯似畏罻羅人。
軺車到處天恩遍，祗有儒林欠得春。
又依韵和吴枢密上史馆王相公西府偶成
作者：王珪
朝代：宋

潭潭相对府中居，见说论交二纪余。
喜赐御花新燕后，忆乘天马并游初。
公期异日还伊水，我合穷年老石渠。
早晚相从挂双绂，午桥春雨看园蔬。
又依韵和吴枢密上史馆王相公西府偶成
作者：王珪
朝代：宋

潭潭相对府中居，见说论交二纪余。喜赐御花新燕后，忆乘天马并游初。公期异日还伊水，我合穷年老石渠，早晚相从挂双绂，午桥春雨看园蔬。
又依韻和吳樞密上史館王相公西府偶成
作者：王珪
朝代：宋

潭潭相對府中居，見說論交二紀餘。
喜賜御花新燕後，憶乘天馬並遊初。
公期異日還伊水，我合窮年老石渠。
早晚相從掛雙紱，午橋春雨看園蔬。
又寄公仪四首
作者：王珪
朝代：宋

千里行行近帝都，拍堤新浪喜衔舻。天涯芳草春过尽，楼北浮云客望孤。醉倚东风轻万事，梦留沧海阻归图。为怜何逊多才思，还信休文带灭无。
又寄公仪四首·其一
作者：王珪
朝代：宋
体裁：七言律诗

紫掖新书换使符，春晴红旆照行舻。曾持白简风何厉，更伏青规论益孤。月露清吟应到骨，江山别梦欲成图。闻教双鹤先归去，还到辽城似旧无。
又寄公仪四首·其三
作者：王珪
朝代：宋

千里行行近帝都，拍堤新浪喜衘舻。
天涯芳草春过尽，楼北浮云客望孤。
醉倚东风轻万事，梦留沧海阻归图。
为怜何逊多才思，还信休文带减无。
又寄公仪四首·其二
作者：王珪
朝代：宋

又拥双旌去守蒲，波从天上泛归舻。
青云慷慨逢辰早，白髪逶迤事主孤。
薄宦多端非我素，清吟终日是君图。
锦江春色年年好，忆把游人醉袖无。
又寄公仪四首·其四
作者：王珪
朝代：宋

花扑行人柳荫渠，每逢嘉趣为停舻。
留连一水风光暮，怅望今宵月影孤。
汉槖暂持来法从，皋禽还引上仙图。
中条侯骑知非远，肯尽都门别酒无。
又寄公儀四首·其一
作者：王珪
朝代：宋

紫掖新書換使符，春晴紅旆照行艫。
曾持白簡風何厲，更伏青規論益孤。
月露清吟應到骨，江山别夢欲成圖。
聞教雙鶴先歸去，還到遼城似舊無。
又寄公儀四首·其三
作者：王珪
朝代：宋

千里行行近帝都，拍堤新浪喜衘艫。
天涯芳草春過盡，樓北浮雲客望孤。
醉倚東風輕萬事，夢留滄海阻歸圖。
爲憐何遜多才思，還信休文带減無。
又寄公儀四首·其二
作者：王珪
朝代：宋

又擁雙旌去守蒲，波從天上泛歸艫。
青雲慷慨逢辰早，白髪逶迤事主孤。
薄宦多端非我素，清吟終日是君圖。
錦江春色年年好，憶把遊人醉袖無。
又寄公儀四首·其四
作者：王珪
朝代：宋

花撲行人柳蔭渠，每逢嘉趣爲停艫。
留連一水風光暮，悵望今宵月影孤。
漢槖暫持来法從，臯禽還引上仙圖。
中條侯騎知非遠，肯盡都門别酒無。
又次韵
作者：王珪
朝代：宋

吟边莫放酒杯乾，玉树琼楼不奈寒。授简谁当梁苑赋，泛舟聊作剡溪看。但知盈尺占丰岁，岂为无氊笑冷官。想得题诗呵冻砚，固应清兴人毫端。
又次韵
作者：王珪
朝代：宋

吟边莫放酒杯干，玉树琼楼不奈寒。
授简谁当梁苑赋，泛舟聊作剡溪看。
但知盈尺占丰岁，岂为无氊笑冷官。
想得题诗呵冻砚，固应清兴入毫端。
又次韻
作者：王珪
朝代：宋

吟邊莫放酒杯乾，玉樹瓊樓不奈寒。
授簡誰當梁苑賦，泛舟聊作剡溪看。
但知盈尺占豐歲，豈爲無氊笑冷官。
想得題詩呵凍硯，固應清興入毫端。
友生失意
作者：王珪
朝代：宋

夢到天閽寤翼傷，拂衣歸去樂江鄉。
丈夫豈識原非病，丞相應嗤盖有狂。
失馬未須嗟北塞，過關重約使南陽。
君知韝上雄飛日，秋勁霜嚴始一翔。
友生失意
作者：王珪
朝代：宋

梦到天阍寤翼伤，拂衣归去乐江乡。
丈夫岂识原非病，丞相应嗤盖有狂。
失马未须嗟北塞，过关重约使南阳。
君知鞴上雄飞日，秋劲霜严始一翔。
发会同馆
作者：王珪
朝代：宋
体裁：五言律诗

一持天子节，兹喜去龙庭。大漠夜犹白，寒山春不青。峰多常蔽日，地绝欲回星。同类惟所适，鸣镳毋暂停。
句
作者：王珪
朝代：宋

十字水中分岛屿，数理花外见楼台。
句·其一
作者：王珪
朝代：宋

未晓清风生殿阁，经旬赤气照干坤。
句·其一
作者：王珪
朝代：宋

未曉清風生殿閣，經旬赤氣照乾坤。
句·其七
作者：王珪
朝代：宋

朱門深鎖不知春，苒苒年光暗中換。
句·其七
作者：王珪
朝代：宋

朱门深锁不知春，苒苒年光暗中换。
句·其三
作者：王珪
朝代：宋

泽国旅艎衝雨黑，都门祖庙照堤红。
句·其三
作者：王珪
朝代：宋

澤國旅艎衝雨黑，都門祖廟照堤紅。
句·其九
作者：王珪
朝代：宋

搖搖牆頭花，脈脈含幽姿。
句·其九
作者：王珪
朝代：宋
体裁：句

摇摇墙头花，脉脉含幽姿。
句·其二
作者：王珪
朝代：宋

十字水中分島嶼，數重花外見樓臺。
句·其五
作者：王珪
朝代：宋
体裁：句

禁籞平明帐殿开，华芝初下未央来。
句·其五
作者：王珪
朝代：宋

禁籞平明帳殿開，華芝初下未央來。
句·其八
作者：王珪
朝代：宋
体裁：句

柯同庭橘劲，色近御衣深。
句·其八
作者：王珪
朝代：宋

柯同庭橘勁，色近御衣深。
句·其六
作者：王珪
朝代：宋

曾向艰危不爱身。
句·其六
作者：王珪
朝代：宋

曾向艱危不愛身。
句·其四
作者：王珪
朝代：宋

年年三祝候堯蓂，清曉焚香啟機扃。
句·其四
作者：王珪
朝代：宋
体裁：句

年年三祝候尧蓂，清晓焚香启机扃。
呈景仁偶书
作者：王珪
朝代：宋
体裁：七言律诗

昔对芳樽常感慨，今同华发半萧疏。唐家一代成青史，汉殿多年诵子虚。丹凤春裁西掖诏，白麻夜草北门书。几时却奉承明谒，玉蕊花边并直庐。
呈景仁偶书
作者：王珪
朝代：宋

昔对芳樽常感慨，今同华髪半萧疏。
唐家一代成青史，汉殿多年诵子虚。
丹凤春裁西掖诏，白麻夜草北门书。
几时却奉承明谒，玉蘂花边并直庐。
呈景仁偶書
作者：王珪
朝代：宋

昔對芳樽常感慨，今同華髪半蕭疏。
唐家一代成青史，漢殿多年誦子虛。
丹鳳春裁西掖詔，白麻夜草北門書。
幾時却奉承明謁，玉蘂花邊並直廬。
呈景彝偶书
作者：王珪
朝代：宋

一从奉诏银台路，下马成诗夺凤毫。东观已陪窥秘箓，南宫又接较群髦。芝封紫掖文章贵，星近端门气象高。今是汉庭三独坐，夜吟犹许醉春醪。
呈景彝偶书
作者：王珪
朝代：宋

一从奉诏银台路，下马成诗夺鳯毫。
东观已陪窥秘箓，南宫又接较羣髦。
芝封紫掖文章贵，星近端门气象高。
今是汉廷三独坐，夜吟犹许醉春醪。
呈景彝偶書
作者：王珪
朝代：宋

一從奉詔銀臺路，下馬成詩奪鳯毫。
東觀已陪窺秘籙，南宫又接較羣髦。
芝封紫掖文章貴，星近端門氣象高。
今是漢廷三獨坐，夜吟猶許醉春醪。
呈永叔书事
作者：王珪
朝代：宋
体裁：七言律诗

诏书初捧下西厢，重棘连催暮钥忙。绿绣珥貂留帝诏，紫衣铺案拜宸香。卷如骤雨收声急，笔似飞泉落势长。十五年前出门下，最荣今日预东堂。
呈永叔書事
作者：王珪
朝代：宋

詔書初捧下西廂，重棘連催暮鑰忙。
綠繡珥貂留帝詔，紫衣鋪案拜宸香。
卷如驟雨收聲急，筆似飛泉落勢長。
十五年前出門下，最榮今日預東堂。
和三司蔡君謨內翰麞猿蘆雁屏二首·其一
作者：王珪
朝代：宋

麞猿未省京華見，畫筆新傳思入神。
綠野春深将戱子，空山月午掛吟身。
只應有夢須懷土，却爲無機不避人。
我愛林泉舊時景，常来此處暫相親。
和三司蔡君謨內翰麞猿蘆雁屏二首·其二
作者：王珪
朝代：宋

江蘆初老渡新鴻，誰把高情托畫工。
索索西風尉寒羽，蕭蕭殘日伴疏叢。
漁舟欲下灘聲急，談麈重揮暑氣空。
身在計庭歸未得，毎将秋思入圖中。
和三司蔡君谟内翰麞猿芦雁屏二首
作者：王珪
朝代：宋

麞猿未省京华见，画笔新传思入神。绿野春深将戏子，空山朋午挂吟身。只应有梦须怀土，却为无机不避人。我爱林泉旧时景，常来此处暂相亲。
和三司蔡君谟内翰麞猿芦雁屏二首·其一
作者：王珪
朝代：宋

麞猿未省京华见，画笔新传思入神。
绿野春深将戱子，空山月午挂吟身。
只应有梦须怀土，却为无机不避人。
我爱林泉旧时景，常来此处暂相亲。
和三司蔡君谟内翰麞猿芦雁屏二首·其二
作者：王珪
朝代：宋

江芦初老渡新鸿，谁把高情托画工。
索索西风尉寒羽，萧萧残日伴疏丛。
渔舟欲下滩声急，谈麈重挥暑气空。
身在计庭归未得，毎将秋思入图中。
和人聞雁二首·其一
作者：王珪
朝代：宋

岑寂夜將半，一聲來枕前。
無風起羣籟，有月在中天。
行子夢初斷，故鄉書未傳。
不須聞别鶴，冷涕已潸然。
和人聞雁二首·其二
作者：王珪
朝代：宋

塞長霜草白，天闊夜雲愁。
影過空江月，聲來别枕秋。
鄉音何處託，客恨幾時休。
況有冥飛志，無爲弋者求。
和人闻雁二首
作者：王珪
朝代：宋

岑寂夜将半，一声来枕前。无风起群籁，有月在中天。行子梦初断，故乡书未传。不须闻别鹤，危涕已潸然。
和人闻雁二首·其一
作者：王珪
朝代：宋

岑寂夜将半，一声来枕前。
无风起羣籁，有月在中天。
行子梦初断，故乡书未传。
不须闻别鹤，冷涕已潸然。
和人闻雁二首·其二
作者：王珪
朝代：宋

塞长霜草白，天阔夜云愁。
影过空江月，声来别枕秋。
乡音何处託，客恨几时休。
况有冥飞志，无为弋者求。
和元厚之平羌
作者：王珪
朝代：宋

詔收新土鳯林東，四百年來一戰功。
葱嶺自横秦塞上，金城還落漢圖中。
輕裘坐款無遺策，折箭來庭有舊風。
零雨未濛音已捷，不勞歸旅咏周公。
和元厚之平羌
作者：王珪
朝代：宋

诏收新土鳯林东，四百年来一战功。
葱岭自横秦塞上，金城还落汉图中。
轻裘坐款无遗策，折箭来庭有旧风。
零雨未蒙音已捷，不劳归旅咏周公。
和元参政喜雪
作者：王珪
朝代：宋

千里同云向夕繁，风迎嘉雪腊前翻。紫坛转仗回驰道，玉律惊灰人奉元。半夜桂花飘碧海，先春柳絮扑朱门。万方已有丰年号，不惜当筵醉御樽。
和元参政喜雪
作者：王珪
朝代：宋
体裁：七言律诗

千里同云向夕繁，风迎嘉雪腊前翻。紫坛转仗回驰道，玉律惊灰入奉元。半夜桂花飘碧海，先春柳絮扑朱门。万方巳有丰年号，不惜当筵醉御樽。
和元参政喜雪
作者：王珪
朝代：宋

千里同雲向夕繁，風迎嘉雪臘前翻。
紫壇轉仗回馳道，玉律驚灰入奉元。
半夜桂花飄碧海，先春柳絮撲朱門。
萬方巳有豐年號，不惜當筵醉御樽。
和公仪上马
作者：王珪
朝代：宋

太微星畔鏁中台，五岁重叨第众材。
桃李更饶当日盛，咏觞尤喜一春陪。
赋成英俊无过漯，诗似神仙并姓梅。
拂晓便随新榜出，九门风景马前来。
和公仪上马
作者：王珪
朝代：宋

太微星畔锁中台，五岁重叨第众材。桃李更饶当日盛，咏觞尤喜一春陪。赋成英俊无过漯，诗似神仙并姓梅。拂晓便随新牓出，九门风景马前来。
和公仪小桃绝句
作者：王珪
朝代：宋
体裁：七言绝句

粉闱飘雪对清晨，二月桃花始见春。莫向东风恨开晚，凤城犹有未归人。
和公仪送白鷴于永叔
作者：王珪
朝代：宋

清风楼古琴三尺，玉蘂花飞酒几缸。
月窟怜君霜兔独，金茎夸我露禽双。
白鷴浴雪来春槛，古瓦涵星送晓窗。
怅望紫微池上鳯，主人才品自经邦。
和公仪送白鷼于永叔
作者：王珪
朝代：宋

清风楼古琴三尺，玉蕊花飞酒几缸。月窟怜君霜兔独，金茎夸我露禽双。白鷼浴雪来春槛，古丽涵星关晓窗。怅望紫微池上凤，主人才品自经邦。
和公仪饮茶
作者：王珪
朝代：宋

北焙和香饮最真，绿芽未雨带旗新。煎须卧石无尘客，摘是临溪欲晓人。云叠乱花争一水，凤团双影负先春。清风未到蓬莱路，且把吟瓯伴醉巾。
和公仪饮茶
作者：王珪
朝代：宋

北焙和香饮最真，绿芽未雨带旗新。
煎须卧石无尘客，摘是临溪欲晓人。
云迭乱花争一水，鳯团双影贡先春。
清风未到蓬莱路，且把吟瓯伴醉巾。
和公儀上馬
作者：王珪
朝代：宋

太微星畔鏁中臺，五歲重叨第衆材。
桃李更饒當日盛，詠觴尤喜一春陪。
賦成英俊無過漯，詩似神仙並姓梅。
拂曉便隨新榜出，九門風景馬前來。
和公儀小桃絕句
作者：王珪
朝代：宋

粉闈飄雪對清晨，二月桃花始見春。
莫向東風恨開晚，鳳城猶有未歸人。
和公儀送白鷴于永叔
作者：王珪
朝代：宋

清風樓古琴三尺，玉蘂花飛酒幾缸。
月窟憐君霜兔獨，金莖誇我露禽雙。
白鷴浴雪來春檻，古瓦涵星送曉窗。
悵望紫微池上鳯，主人才品自經邦。
和公儀飲茶
作者：王珪
朝代：宋

北焙和香飲最真，綠芽未雨带旗新。
煎須卧石無塵客，摘是臨溪欲曉人。
雲疊亂花爭一水，鳯團雙影貢先春。
清風未到蓬莱路，且把吟甌伴醉巾。
和刘原父舍人雪霁早朝
作者：王珪
朝代：宋

琪树无声粉蘂圆，岧嶤双阙射云鲜。
寒交玉佩趋三殿，晓拜珠旒下九天。
仙仗影翻初照月，高门尘绝欲生烟。
燕余宝陌腾归驭，更为都人赋有年。
和刘原甫舍人雪霁早朝
作者：王珪
朝代：宋

琪树无声粉蕊圆，岧峣双阙射云鲜。寒交玉佩趋三殿，晓拜珠旒下九天。仙仗影翻初照日，高门尘绝欲生烟。燕余宝陌腾归驭，更为都人赋有年。
和劉原父舍人雪霽早朝
作者：王珪
朝代：宋

琪樹無聲粉蘂圓，岧嶤雙闕射雲鮮。
寒交玉珮趨三殿，曉拜珠旒下九天。
仙仗影翻初照月，高門塵絕欲生烟。
燕餘寶陌騰歸馭，更爲都人賦有年。
和圣俞春雨
作者：王珪
朝代：宋

云飞寒影欲千层，暝雨兼风断复增。羃羃池台空锁树，萧萧帘幕更飘灯。归将春晚花应笑，老入年来酒易凌。沟水东西入账望，抽书虽襞为谁凭。